Η σχέση του Γιάννη Διον. Γκιώνη με το Ψάρι\nΒρίσκεστε εδώ: Home Τελευταία Νέα Η σχέση του Γιάννη Διον. Γκιώνη με το Ψάρι\nΗ σχέση του Γιάννη Διον. Γκιώνη με το Ψάρι\nΔημοσιεύτηκε στις Κυριακή, 12 Αυγούστου 2018 09:20\nΓιάννης Διονυσίου Γκιώνης – η σχέση του με το Ψάρι\nΌταν διαχειρίζεσαι μία διαδικτυακή σελίδα, ας είναι μικρή, όπως η παρούσα, την είδηση που φτάνει στα αυτιά σου φροντίζεις πρώτα να την επιβεβαιώσεις και στην συνέχεια την δημοσιεύεις. Η κάθε είδηση είναι διαφορετική από την άλλη, δεν έχεις τον χρόνο να σκεφτείς πολλά παρά μόνο να ενημερώσεις τον αναγνώστη της, όχι μόνο τον Ψαραίο όπου γης, αλλά και αυτόν που είναι φίλος του χωριού ή ακόμα και ένας άγνωστος που από περιέργεια ξεφυλλίζει τα θέματά της. Είναι εύκολη όλη αυτή η διαδικασία, είναι όμως και πάρα πολύ δύσκολη όταν εμπλέκονται άθελά τους τα συναισθήματα, σε περιπτώσεις όπως αυτή της αναγγελίας του θανάτου του Γιάννη Διονυσίου Γκιώνη.\nΟ αείμνηστος πλέον αγαπητός συμπατριώτης μας, ήταν μία ξεχωριστή περίπτωση για το χωριό μας. Ακόμα όμως και η λέξη «αείμνηστος» μου φαίνεται δύσκολη, άδικη ίσως, πραγματικά δεν ξέρω αν ταιριάζει στην προσωπικότητα του Γιάννη Διον. Γκιώνη. Ο εκλιπών φίλος μας, συγγενής μας, πατριώτης μας, είχε μία ιδιαίτερη σχέση με το Ψάρι. Ας την δούμε παρέα.\nΓεννήθηκε στο Ψάρι δύο χρόνια πριν τον μεγάλο πόλεμο, και από την δυστυχία που έφερε στην συνέχεια ο Γερμανός καταχτητής, η ντροπή της ανθρώπινης ιστορίας, ο ναζί πολεμιστής. Η οικογένειά του, όπως και κάθε οικογένεια στο Ψάρι και στην Ελλάδα, έζησε στο πετσί της τον τρόμο της ανέχειας σαν φυσική συνέπεια από μία βάρβαρη κατάχτηση. Σε ηλικία 10 χρονών ο Γιάννης Διον. Γκιώνης, με τα παιδικά του μάτια βίωσε την ανθρώπινη κατάπτωση, δηλαδή τον άθλιο εμφύλιο σπαραγμό που αδελφός πολεμούσε με αδελφό. Την άθλια εκείνη διαμάχη που Έλληνες σφάζονταν μεταξύ τους υπηρετώντας τις μεγάλες δυνάμεις και τα γεωπολιτικά τους σχέδια. Στην εφηβεία του ο εκλιπών, βίωσε τα πέτρινα χρόνια, τον διαχωρισμό των Ελλήνων σε καλούς και κακούς, διαχωρισμό που επέβαλαν οι νικητές, και που δυστυχώς, ακόμα και σήμερα το μίσος που γεννήθηκε τότε, είναι διακριτό.\nΤο περιβάλλον του χωριού, μετά και την εμφυλιοπολεμική λαίλαπα, προσπάθησε να σηκωθεί, οι καλλιεργητές της γης όργωναν τα χωράφια τους, οι τσοπάνηδες έβοσκαν τα πράματά τους, η ζωή άρχιζε να βρίσκει τον δρόμο της. Μονάχα η φτώχεια παρέμενε μιάς και οι οικογένειες πλήθυναν, και τα αγαθά της γης δεν επαρκούσαν για τον βιοπορισμό τους. Ανήσυχο πνεύμα ο εκλιπών, θέλησε να δει τον κόσμο διαφορετικά, να φύγει από τα στενά όρια που έθετε η ζωή του χωριού, την ίδια ακριβώς ανησυχία που είχε η γενιά του, η γενιά των πέτρινων χρόνων όπως ακούστηκε στην συνέχεια.\nΈγινε εκπαιδευτικός, καθηγητής φιλόλογος και γνώρισε τον κόσμο μέσα από τα βιβλία, μέσα από την τάξη των σχολείων που δίδαξε τους νέους και διδάχτηκε από αυτούς. Οι νέοι, πάντα έχουν κάτι καινούργιο, κάτι φρέσκο να σου πουν, αρκεί να τους ακούσεις. Και ο Γιάννης Διον. Γκιώνης, είχε την τέχνη της διδασκαλίας, είχε όμως αποκτήσει την ακόμα δυσκολότερη τέχνη, αυτή του να μπορείς, να ξέρεις να ακούς τον νέο. Με τον νέο, είχε μία αμεσότητα ζηλευτή, αγαπήθηκε από αυτούς, όπως αγαπήθηκε και από τους συμπατριώτες του. Ακόμα για έναν λόγο, δεν ήταν άνθρωπος συγκρουσιακός. Ανεξάρτητα από την πολιτική του ιδεολογία που φυσικά δεν με αφορούσε -όπως δεν με αφορά κανενός συνανθρώπου η ιδεολογική θέση του- και παρ’ ότι οι ιδεολογίες είναι από την φύση τους συγκρουσιακές, ο εκλιπών, με έναν μαγικό τρόπο, εξαφάνιζε από τον λόγο του κάθε τι συγκρουσιακό. Είναι αληθινή τέχνη αυτή, να μπορείς να συμπορεύεσαι και να συνευρίσκεσαι με τους συνανθρώπους σου αδιαφορώντας για τα ιδεολογικά τους πιστεύω. Αυτός ήταν ένας από τους λόγους πιστεύω, που στάθηκε ο ιδανικός πρόεδρος που είχε ποτέ η Αδελφότητα Ψαραίων.\nΝαι, ο Γιάννης Διον. Γκιώνης, σαν πρόεδρος της Αδελφότητας επί πολλά έτη, νομίζω 12, αν κάνω λάθος ας μου το συγχωρήσετε, ήταν αυτός που είδε όλους τους Ψαραίους σαν έναν, στην θητεία του δηλαδή, δούλεψε και προς την κατεύθυνση αυτή, της ενότητας, και νομίζω ότι πέτυχε απόλυτα στον σκοπό του. Επί των ημερών του, το τόλμησε αυτό με την αρωγή των συμβούλων του, καθιέρωσε την γιορτή του Αγιαννιού όπως εμείς όλοι την γνωρίζουμε σήμερα. Την έκανε δηλαδή διήμερη, ενώ μέχρι τότε, ήταν γιορτή μιάς ημέρας, ανήμερα του Αγιαννιού. Το εγχείρημα εκείνο της προέκτασης της γιορτής, γέννησε την ανάγκη του Κυλικείου, ενός πολύτιμου κτιριακού χώρου, του πρώτου ίσως στον γορτυνιακό χώρο -μετά ακολούθησαν και άλλα χωριά την συνήθεια αυτή- που πρόσφερε και προσφέρει στο Ψάρι χρήσιμες εκδουλεύσεις φιλοξενώντας διαφορετικές εκδηλώσεις. Η αγάπη του για τους νέους, γέννησε το πρώτο γήπεδο του basket στον γορτυνιακό χώρο, και οι παιδικές φωνές που γέμιζαν τα βουνά, βρήκαν σε αυτό μία διέξοδο χάρη του παιχνιδιού.\nΌμως, η προσφορά του εκλιπόντος στα πράγματα του χωριού μας, η σημαντικότερη, ήταν άλλη, με τον ήρεμο λόγο του, έφερε τους Ψαραίους σε αγαστή ενότητα, με τον τρόπο του, σε έπειθε να προσφέρεις από το περίσσευμα σου στο χωριό, πολλοί μάλιστα πρόσφεραν και από το υστέρημά τους. Αυτός ήταν ο Γιάννης Διον. Γκιώνης, ένας άνθρωπος που έμπαινε στην καρδιά κάθε πατριώτη, αβίαστα, μαγικά, και την κατακτούσε.\nΑν γεννηθείς στην Αρκαδία λένε, σε αυτήν πάντα επιστρέφεις, αν κοιμηθείς στον ίσκιο του πουρναριού της τον ίσκιο αυτόν ποτέ δεν τον ξεχνάς, σε αυτόν πάντα επιστρέφεις. Έτσι και ο Γιάννης Διον. Γκιώνης, επέστρεψε στον ίσκιο του πουρναριού για τον αιώνιο του ύπνο, γιατί η σχέση αυτή με το Ψάρι και τους ανθρώπους του δεν διακόπτεται ποτέ.


«Έχουμε τον πρώτο λόγο» | Leoforos.gr\n21 Μαρτίου 2014 16:32\n«ΕΧΟΥΜΕ ΤΟΝ ΠΡΩΤΟ ΛΟΓΟ»\nΟ Παναθηναϊκός συνεχίζει να έχει το πάνω χέρι για την πρόκριση, σύμφωνα με τον Γιάννη Αναστασίου που μίλησε και για το ματς με τον Απόλλωνα.\nΑν και θέλατε να κάνετε το πρώτο βήμα για την πρόκριση στον τελικό, τελικά ηττηθήκατε στον ημιτελικό Κυπέλλου με τον ΟΦΗ. Τι δεν πήγε καλά στο Ηράκλειο;\nΤο γεγονός ότι δεν δημιουργήσαμε πολλές φάσεις, ενώ δεν σκοράραμε τις ευκαιρίες που κάναμε. Αλλά στην ουσία χαραμίσαμε ένα ημίχρονο, δεν κάναμε τίποτα επιθετικά και δημιουργικά. Είχαμε κακή μέρα θα έλεγα. Για το κομμάτι της τακτικής θα μπορούσαμε να πούμε πολλά, αλλά νομίζω ότι πάντα μετά τον αγώνα είναι εύκολο να πούμε τι έφταιξε και δεν έφταιξε. Σημασία έχει ότι το παιχνίδι έληξε 1-0 υπέρ του αντιπάλου, αλλά νομίζω ότι με την ποιότητα και την ομάδα που έχουμε, εντός έδρας σίγουρα θα είναι τελείως διαφορετική η εικόνα μας και πιστεύω ότι έχουμε τον πρώτο λόγο.\nΟ Παναθηναϊκός έκανε στο Ηράκλειο την χειρότερη του εμφάνιση στα τελευταία παιχνίδια. Επηρεάζει αυτή η ήττα την ψυχολογία της ομάδας;\nΌχι, δεν θα το έλεγα. Ξέρουμε όλοι τι μπορούμε να κάνουμε, γνωρίζουμε ότι αδικήσαμε τους εαυτούς μας και ότι δεν πιάσαμε τα επιθυμητά στάνταρ απόδοσης. Το καλό είναι ότι όλοι γνωρίζουμε πλέον τι πρέπει να κάνουμε και το σημαντικό είναι ότι υπάρχουν μέρες ακόμα μέχρι το δεύτερο παιχνίδι. Αυτή τη στιγμή προέχει ο αγώνας του Σαββάτου με τον Απόλλωνα που είναι σημαντικό παιχνίδι για εμάς και όταν θα έρθει η ώρα για το ματς με τον ΟΦΗ, εμείς θα είμαστε έτοιμοι.\nΣτο πρώτο παιχνίδι που έγινε στη Ριζούπολη δεν κερδίσατε τον Απόλλωνα, ενώ ο αντίπαλος σας χρειάζεται βαθμούς στην προσπάθεια που κάνει για παραμονή στην κατηγορία. Είναι επικίνδυνο αυτό το ματς;\nΚάθε ματς είναι επικίνδυνο και ειδικά με ομάδες που παλεύουν για τη σωτηρία. Ξέρουμε ότι θα είναι αρκετά δύσκολο, καθώς είναι μια ομάδα που παίζει κλειστά και με μεγάλες μπάλες... Σίγουρα είναι δύσκολο, αλλά είναι στο δικό μας χέρι να κάνουμε τα παιχνίδια δύσκολα ή εύκολα. Και έχουμε δείξει πως όταν είμαστε συγκεντρωμένοι, σοβαροί και κάνουμε αυτά που πρέπει, τότε δεν έχουμε αντίπαλο και μπορούμε να κοιτάξουμε οποιαδήποτε ομάδα στα μάτια. Οπότε, πιστεύω ότι το παιχνίδι θα κριθεί καθαρά από τη δική μας απόδοση και τη διάθεση που θα βγάλουμε στο γήπεδο.\nΤι δεν πρέπει να κάνετε σε αυτό το ματς σε σχέση με τον αγώνα του Ηρακλείου;\nΣτο Ηράκλειο δεν κάναμε τίποτα δημιουργικά. Θα πρέπει να δημιουργήσουμε και να έχουμε κίνηση, γιατί δεν είχαμε καθόλου κίνηση και κάναμε πολλές λάθος πάσες. Κάτι που υπήρξε και την Κυριακή στο ματς με τα Γιάννινα και στο παιχνίδι με τον ΟΦΗ. Γενικά θα έλεγα ότι στα δύο τελευταία ματς κάναμε πολλά αβίαστα λάθη και είναι κάτι που πρέπει να βελτιώσουμε. Και αν δούμε ποιοι παίκτες κάνουν αυτά τα λάθη, για εμάς είναι σημαντικοί παίκτες στην λειτουργία της ομάδας. Αλλά επειδή πιστεύω ότι τα παιδιά έχουν αντιληφθεί το βάρος του αγώνα και του κάθε αγώνα, αλλά και το κατά πόσο η απόδοση τους κυμαίνεται σε επιθυμητά επίπεδα, νομίζω ότι το Σάββατο θα είμαστε αυτοί που πρέπει.\nΤι εικόνα έχετε διαμορφώσει για τον Απόλλωνα;\nΕίναι μια ομάδα αρκετά δύσκολη, που παλεύει για τη σωτηρία. Έχει αλλάξει τελείως πρόσωπο μετά τον Ιανουάριο και παίζει διαφορετικό ποδόσφαιρο. Θα έλεγα ότι θυμίζει το παιχνίδι του ΟΦΗ με πολλές μεγάλες μπάλες στην επίθεση. Αλλά για εμάς είναι σημαντικό πως θα παρουσιαστούμε. Θέλουμε να παρουσιαστούμε με διάθεση, με ενέργεια και με πολλή κίνηση στο παιχνίδι - και για εμάς είναι σημαντικό, γιατί είναι το παιχνίδι μας- και αν γίνουν αυτά, τότε θα έχουμε τον πρώτο λόγο.\nΠολλοί οι αγώνες μέσα σε λίγες ημέρες. Αναγκαστικά πρέπει να διαχειριστείτε το ρόστερ, με δεδομένη και την κόπωση που υπάρχει, αφού πλησιάζουμε προς το τέλος της σεζόν. Σκέφτεστε να ξεκουράσετε κάποιους παίκτες και να φρεσκάρετε την ομάδα;\nΠάντα υπάρχει στο μυαλό η σκέψη να ξεκουράσουμε κάποιους παίκτες, αλλά κάθε παιχνίδι είναι σημαντικό και εμείς θέλουμε να κερδίζουμε. Από την άλλη, σίγουρα τα παιδιά θα πρέπει να πάρουν κάποιες ανάσες, ωστόσο προετοιμαζόμαστε και για τα πλέι οφ, γιατί κάπως έτσι θα πηγαίνουν τα παιχνίδια. Οπότε θα πρέπει να είμαστε έτοιμοι για τέτοιου είδους καταστάσεις και συνθήκες. Αυτή τη στιγμή νομίζω ότι έχουμε την πολυτέλεια να διαχειριστούμε το ρόστερ κάπως καλύτερα στα παιχνίδια που έρχονται και να κοιτάξουμε σε κάποιον από τους επόμενους αγώνες να ξεκουράσουμε κάποια παιδιά.


«Τα βιβλία του αίματος 2» – Clevernews\nτου Clive Barker από την Brainfood Εκδοτική\nΟ δεύτερος τόμος των Βιβλίων του αίματος βαδίζει στα ίδια μονοπάτια θανάτου που χάραξε ο πρώτος τόμος της σειράς. Ο Clive Barker κατορθώνει με επιτυχία να συνδυάσει τους πιο αποκρουστικούςφόβους των αναγνωστών με ειδεχθή πλάσματα που μόνο ελάχιστοι έχουν την πνευματική ικανότητα να συλλάβουν. Οι πέντε ιστορίες, τα πέντε αυτά παραδοξολογήματα, που περιλαμβάνονται στον παρόντα τόμο προκαλούν αναμφισβήτητα σοκ, ναυτία και τρόμο. Πρόκειται για έναν εορτασμό της διαστροφής, για ένα καρναβάλι τεράτων στο οποίο ο αναγνώστης σε καμία περίπτωση δεν νιώθει ασφαλής. Η εικονολογική γλώσσα του Barker, το γκροτέσκο στοιχείο και η ευφυΐα της ειρωνείας του προσφέρουν μία εικονογραφία του παράδοξου και του διαστροφικού.\nΟ Barker δεν γράφει για να καθησυχάσει τον αναγνώστη. Κάθε άλλο. Ο συγγραφέας σε πιάνει από το χέρι, σου κλείνει τα μάτια και σε ρίχνει, αβοήθητο, μέσα στην κόλαση των παράλογων, εικονικώνμεταφορών του, ενώ σε αφήνει να παλέψεις μόνος σου. Το είδος του τρόμου που γράφει έχει σκοπό να σκίσει το πέπλο του μυστηρίου και να αποδομήσει κάθε πτυχή της πραγματικότητας. Οι ιστορίες του μεταποιούν τους συμβατικούς συναισθηματισμούς και φέρνουν τον αναγνώστη αντιμέτωπο με μία μοναδικά διαφορετική θέαση του κόσμου και της πραγματικότητας, προβάλλοντας το πλέγμα σχέσεων που αναπτύσσεται ανάμεσα στην επιθυμία και τον φόβο. Ο Barker δημιουργεί ένα απόλυτα πιστευτό μυθολογικό σύμπαν στο οποίο κατοικεί —και κυριαρχεί— το τερατώδες. Αν κάτι υπόσχεται ο συγγραφέας, αυτό είναι ένας διαρκής, επικίνδυνος μετεωρισμός του αναγνώστη μεταξύ κανονικότητας και παραλογισμού, μεταξύ πραγματικότητας και φανταστικού, ένας μετεωρισμός που υπονομεύει τις κοινωνικές νόρμες παρουσιάζοντας, τελικά, πιθανές, διαφορετικές πραγματικότητες.\n«Μια θάλασσα αστέρια»


Δευτέρα, 13 Ιουλίου 2020 17:01\nΤη Τρίτη 14.07.2020 και ώρα 13:00, στην αίθουσα συνεδριάσεων της 7ης Υ.ΠΕ Κρήτης θα πραγματοποιηθεί εκδήλωση παράδοσης, στη Διοικήτρια κα Λένα Μπορμπουδάκη και τον Υποδιοικητή της 7ης ΥΠΕ Κρήτης κ. Δημήτρη Αγαπίου, έντυπου υλικού για τον καρκίνο του παγκρέατος.\nΠρόκειται για μια πρωτοβουλία του Συλλόγου «Ευ Ζω με τον Καρκίνο», στο πλαίσιο της συνεργασίας του με φορείς, με στόχο την πρόληψη, την ευαισθητοποίηση και ενημέρωση του πληθυσμού για τα συμπτώματα και την αντιμετώπιση της νόσου.\nΤην επιστημονική και εκδοτική μέριμνα του ενημερωτικού εντύπου ανέλαβε και ολοκλήρωσε η Περιφέρεια Κρήτης και τη διανομή του σε όλο το νησί η 7η Υγειονομική Περιφέρεια, μέσω των μονάδων ευθύνης της.\nΣτην εκδήλωση θα παρευρεθούν, εκ μέρους της Περιφέρειας Κρήτης, ο Αντιπεριφερειάρχης Δημόσιας Υγείας και Κοινωνικής Πολιτικής, κ. Λάμπρος Βαμβακάς, η Εντεταλμένη Περιφερειακή Σύμβουλος διασύνδεσης της Περιφέρειας με εθελοντικές οργανώσεις & Εντεταλμένη τομέα Τουρισμού Π.Ε. Ηρακλείου κα Γεωργία Μηλάκη, ο Αν. Γενικός Διευθυντής Δημόσιας Υγείας & Κοινωνικής Μέριμνας Περιφέρειας Κρήτης κ. Σπύρος Επιτροπάκης.\nΤο Σύλλογο «Ευ Ζω με τον Καρκίνο» θα εκπροσωπήσουν η Αντιπρόεδρος του Δ.Σ. κα Μαρία Θεοδωρίδου, η Γραμματέας κα Φανή Καλαθάκη και τα μέλη του Δ.Σ. κ.κ. Κωνσταντινίδης Θεοχάρης και Κοντού Αναστασία.\nΚατά τη διάρκεια της εκδήλωσης η Διοικήτρια της 7ης ΥΠΕ Κρήτης Λένα Μπορμπουδάκη, ο Αντιπεριφερειάρχης Δημόσιας Υγείας και Κοινωνικής Πολιτικής, κ. Λάμπρος Βαμβακάς , τα στελέχη της Περιφέρειας και οι εκπρόσωποι του Δ.Σ. του Συλλόγου «Ευ Ζω με τον Καρκίνο» θα προβούν σε δηλώσεις.


Στην τελική ευθεία του Νεϊμάρ στην Παρί Σεν Ζερμέν\nΤρίτη 1 Αυγούστου 2017 14:22\nΜπορεί ο ίδιος να τηρεί σιγή ιχθύος, αλλά οι πράξεις του δείχνουν ότι η μεταγραφή του στην Παρί Σεν Ζερμέν βρίσκεται μάλλον στην τελική της ευθεία. Ο Νεϊμάρ ανέβασε την Τρίτη (1/8) φωτογραφία του από το Ντουμπάι, με τα δημοσιεύματα να παίρνουν «φωτιά», σημειώνοντας ότι πιθανότατα επόμενος προορισμός του θα είναι το Παρίσι για να περάσει από ιατρικές εξετάσεις.\nΣύμφωνα με τους Γάλλους, μάλιστα, η μεταγραφή του είναι πιθανό να ανακοινωθεί την Τετάρτη (2/8). Προς το παρόν, πάντως, το θέμα δεν έχει κλείσει, αφού ο πατέρας του και μάνατζέρ του παραμένει στη Βαρκελώνη για να διαπραγματευτεί με την Μπαρτσελόνα την αποδέσμευση του γιου του.\nΥπενθυμίζουμε ότι η ρήτρα αποδέσμευσης του Βραζιλιάνου ανέρχεται στα 222 εκατομμύρια ευρώ. Παρόλα αυτά, ήδη έχουν ξεκινήσει και τα δημοσιεύματα για τον πιθανό του διάδοχο, με τον Αντουάν Γκριεζμάν της Ατλέτικο Μαδρίτης να είναι ο νούμερο ένα στόχος.


Αν λαχταράς αποτέλεσμα σαν barista, υπάρχει ένα μικρό μυστικό\nΤο τέλειο αφρόγαλα είναι ο αποφασιστικός παράγοντας που θα κρίνει ένα καλό καπουτσίνο.\nΚαι είναι συνήθως η ιεροτελεστία που απολαμβάνουμε να βλέπουμε στους baristi, θεωρώντας πως κάτι τέτοιο είναι αδύνατο στο σπίτι.\nΚι ενώ η κουβέντα για το καλό αφρόγαλα είναι πραγματικά ανεξάντλητη, έχοντας να κάνει με τη θερμοκρασία του γάλακτος, τα λιπαρά και την υφή του, μεταξύ άλλων, υπάρχει ένας απλός και γρήγορος τρόπος που εγγυάται ένα τουλάχιστον ικανοποιητικό αποτέλεσμα.\nΧωρίς ακροφύσια μάλιστα, επαγγελματικές μηχανές και αφρογαλιέρες.\nΓεμίζουμε λοιπόν ως τη μέση με γάλα ένα δοχείο με καπάκι. Κλείνουμε το καπάκι και κουνάμε καλά. Όταν το γάλα αφρίσει επαρκώς, αφαιρούμε το καπάκι και το βάζουμε στον φούρνο μικροκυμάτων, στη δυνατή ένταση, για 30 δευτερόλεπτα.\nΤο αφρόγαλα θα έχει διπλασιαστεί σε ποσότητα, αποκτώντας την τέλεια υφή για να συνοδεύσει τον καφέ μας…\nΤο φρέσκο γάλα ημέρας δεν κανει αφρό που να χτυπάτε τον....κάτω.\nτο θεμα ειναι πως βγαινει ο εσπρεσσο για να ριξεις το γαλα, ο οποιος θελει το λιγοτερο ενα χιλιαρικο εξοπλισμο\nΜπορεις να αγορασεις μπρικι εσπρεσο φτιαχνει καλο καφε και ειναι οικονομικο!\nΥπαρχει ακομη ενας. Βαζετε το γαλα για λιγο στην καταψυξη για να παγωσει (προσοχη μη γινει παγος !) και μετα μια μικρη ποσοτητα το χτυπατε στο επιτραπέζιο μιξερ φραπε (οχι στην πολυ γρηγορη ταχυτητα αν εχει δυο - ειναι φτηνα) και γίνετε κρέμα. Κανει και για ζεστο. Εγω προσθετω και λιγη κανελα στο τελος.\nΤο κόλπο για να παραμένουν άψογα τα κρεμώδη πιάτα\nΛινγκουίνι με σάλτσα αβοκάντο


Α.Ο. Λαμίας – Ολυμπιακός 1-3 - kaliterilamia.gr -->\nHome » ΑΘΛΗΤΙΚΑ » Α.Ο. Λαμίας – Ολυμπιακός 1-3\nHome / ΑΘΛΗΤΙΚΑ / Α.Ο. Λαμίας – Ολυμπιακός 1-3\nΑ.Ο. Λαμίας – Ολυμπιακός 1-3\nΤο πρώτο βήμα για την πρόκριση στα ημιτελικά της Volley League γυναικών έκανε ο Ολυμπιακός, ο οποίος στον πρώτο αγώνα κόντρα στον ΑΟ Λαμίας στο «Χαλκιοπούλειο» επικράτησε με 3-1 σετ.\nΟι «ερυθρόλευκες» στον επαναληπτικό στο «Μελίνα Μερκούρη» το προσεχές Σάββατο (16/4, 19.00) χρειάζονται δύο σετ για να πάρουν το εισιτήριο για την τετράδα.\nΟ Κάρλο Παρίζι ξεκούρασε την Βίλμα Σάλας και μετά από αρκετό καιρό επέστρεψε στο βασικό σχήμα η Μαριάνα Κόστα.\nΟ Ολυμπιακός κατέκτησε εύκολα τα δύο πρώτα σετ, όμως η Λαμία δεν τα παράτησε στο τρίτο. Με το σκορ στο 17-15 υπέρ του Ολυμπιακού η Λαμία παίρνει την αλλαγή και στο παιχνίδι περνάει η Κοντονάσιου για το σερβίς, με την Ελληνίδα αθλήτρια να δυσκολεύει την υποδοχή του Ολυμπιακού με αποτέλεσμα οι γηπεδούχες να τρέχουν σερί 4-0 και να προηγηθούν με 20-17. Η διαφορά δεν μειώθηκε για το 25-23 και το 2-1 σετ.\nΣτο τέταρτο σετ ο Ολυμπιακός απέκτησε διαφορά ασφαλείας από το ξεκίνημά του, το οποίο κράτησε ως το φινάλε για το 25-17 και το τελικό 3-1 σετ.\n*Οι πόντοι της Λαμίας προήλθαν από 4 άσσους, 43 επιθέσεις, 4 μπλοκ και 18 λάθη αντιπάλων και του Ολυμπιακού προήλθαν από 4 άσσους, 44 επιθέσεις, 13 μπλοκ και 37 λάθη αντιπάλων.\nΤα σετ: 1-3 (13-25, 14-25, 25-23, 17-25) σε 93'\nΑΟ ΛΑΜΙΑΣ 2013 (Ηλίας Αγγέλης): Κουντουρά 4 (4/4 επ.), Κούμπουρα 10 (10/24 επ., 37% υπ. - 19% άριστες), Περέιρα 17 (14/48 επ., 1 άσσος, 2 μπλοκ), Καστίγιο 11 (10/40 επ., 1 μπλοκ, 29% υπ. - 19% άριστες), Αραούχο 3 (2/12 επ., 1 μπλοκ), Γιαννέλου 5 (3/7 επ., 2 άσσοι) / Κακουράτου (λ, 64% υπ. - 36% άριστες), Κοντονάσιου 1 (1 άσσος), Κίσσα.\nΟΛΥΜΠΙΑΚΟΣ ΣΦΠ (Κάρλο Παρίζι): Γιώτα 6 (3/8 επ., 1 άσσος, 2 μπλοκ), Εμμανουηλίδου 9 (5/9 επ., 4 μπλοκ), Άγκοστ 6 (5/28 επ., 1 άσσος, 65% υπ. - 35% άριστες), Κόστα 10 (9/27 επ., 1 μπλοκ, 44% υπ. - 34% άριστες), Χριστοδούλου 5 (2/3 επ., 2 άσσοι, 1 μπλοκ), Χίπε 18 (14/32 επ., 4 μπλοκ) / Κονόμι (λ, 45% υπ. - 18% άριστες), Γενιτσαρίδη 7 (6/12 επ., 1 μπλοκ).\nΗλίας Αγγέλης (Προπονητής Λαμίας): «Μπήκαμε στα δύο πρώτα σετ εκτός ρυθμού και μαγκωμένοι. Μας επηρέασε η διακοπή. Στο τρίτο προσπαθήσαμε να ανατρέψουμε την κατάσταση. Φανήκαμε ανταγωνιστικοί αλλά ο Ολυμπιακός ήταν καλύτερος και δίκαια πήρε τη νίκη. Έχουμε ακόμα ένα παιχνίδι και πρέπει να παίξουμε χωρίς άγχος για να διεκδικήσουμε ότι μας αναλογεί».\nΚάρλο Παρίζι (Προπονητής Ολυμπιακού): «Ήταν ένα καλό ματς, μέχρι τα μέσα του τρίτου σετ, όπου η ομάδα χαλάρωσε λίγο. Το ματς ήταν περίπλοκο γενικά, γιατί στο πρώτο σετ και στο δεύτερο πιέσαμε πολύ στο σερβίς και είχαμε καλή μπλοκ άμυνα, αλλά και καλό side out. Στο τρίτο σετ, δεν παίξαμε τόσο με το σερβίς μας και η Λαμία εκμεταλλεύτηκε τη χαλάρωση μας, αλλά στο τέταρτο σετ ξεκινήσαμε δυνατά, παίξαμε καλά, όπως στα πρώτα δύο και νικήσαμε. Τώρα, ξεχνάμε το ματς αυτό και πάμε για αυτό του Σαββάτου, προκειμένου να πάρουμε την πρόκριση».


Γιατί η ΔΗΜΑΡ – Μεταρρύθμιση\nΛύσσαξαν (κυριολεκτικά) για πρόωρες εκλογές και το πέτυχαν: θα γίνουν, το ξέρετε, στις 6 του Μάη. Και ό,τι ήθελε προκύψει. Πάντως, το κυρίως ζητούμενο δε φαίνεται πιθανό να προκύψει. Και αυτό είναι μια αυτοδύναμη κοινοβουλευτική πλειοψηφία, που, με βάση ένα δεσμευτικό κυβερνητικό πρόγραμμα, θα στηρίξει σταθερά μια νέα κυβέρνηση.\nΗ πιο πιθανή δυνατότητα είναι έτσι μια νέα συμπαράταξη Νέας Δημοκρατίας και ΠαΣοΚ, αν φυσικά και οι δύο μαζί εξασφαλίσουν 150 συν κάτι έδρες στη νέα Βουλή. Λύση Σαμαρά-Καμμένου με την προσθήκη του Καρατζαφέρη,…\nΗ πιο πιθανή δυνατότητα είναι έτσι μια νέα συμπαράταξη Νέας Δημοκρατίας και ΠαΣοΚ, αν φυσικά και οι δύο μαζί εξασφαλίσουν 150 συν κάτι έδρες στη νέα Βουλή. Λύση Σαμαρά-Καμμένου με την προσθήκη του Καρατζαφέρη, αν επιπλεύσει, θα προϋπέθετε και από τους τρείς συνιδιοκτήτες της σεισμόπληκτης δεξιάς πολυκατοικίας μια θρασύτατη επίδειξη κυνισμού, τόσο πολύ οι μεν έχουν βρίσει τους δε.\nΤο ίδιο θα προϋπέθετε και μια συμμαχία Νέας Δημοκρατίας – ΠαΣοΚ, αλλά με βάση το προηγούμενο της κυβέρνησης Παπαδήμου, αυτό μπορεί να “περάσει” πιο εύκολα, αν μάλιστα θυσιαστούν ορισμένα πρόσωπα φορτωμένα με κάθε λογής θανάσιμες αμαρτίες.\nΘα έφταναν όμως τα κουκιά; Η απάντηση θα δοθεί στις 6 του Μάη. Αν δεν φτάνουν, θα βρεθεί η ΔΗΜΑΡ σε δύσκολη θέση. Και στην ίδια θέση θα βρεθεί -αλλά αυτό σήμερα δε φαίνεται πιθανό- αν προκύψει αριθμητικά από τις εκλογές δυνατότητα κυβέρνησης ΠαΣοΚ-ΔΗΜΑΡ. Αλλά με ποιό πρόγραμμα;\nΗ απάντηση είναι δοσμένη: ως προς την ουσία, το μνημόνιο Β΄. Όχι μόνο γιατί το “έχουμε” υπογράψει και το ψήφισε η απερχόμενη Βουλή, αλλά και γιατί, σοβαρός άνθρωπος που να ισχυρίζεται ότι μπορούμε εθνοπρεπώς να το παρακάμψουμε, δεν πρέπει να υπάρχει. Ορισμένες βελτιώσεις μπορεί να υπάρξουν αν ανατραπούν οι σημερινές δεξιές πλειοψηφίες που κυβερνούν την Ευρωπαϊκή Ένωση, αλλά και -ασφαλώς λιγότερες- αν η όποια δική μας κυβέρνηση αποφασίσει επιτέλους κάποια δικαιοσύνη στην κατανομή των τεράστιων θυσιών.\nΕκλογές μόνον εδώ μπορούν να κρίνουν αν θα διαλέξουμε τη δραχμή και τη μετωπική σύγκρουση με το σύνολο των δανειστών μας, με βάση το θεώρημα τού “δεν πληρώνω”. Ηρωικό αυτό, μόνο που τα όπλα για μια τέτοια μετωπική σύγκρουση βρίσκονται στα χέρια των άλλων και όχι στα δικά μας.\nΣυνεπώς: δεν είναι βέβαιο ότι οι εκλογές θα οδηγήσουν σε λύσεις και αυτό που λέει ο Αντωνάκης Σαμαράς -για λόγους προσωπικής φιλοδοξίας- μπορεί να επαληθευτεί· να έχουμε δηλαδή και δεύτερο εκλογικό γύρο, με ό,τι αυτό σημαίνει κάτω από τις σημερινές πολιτικές, οικονομικές και κοινωνικές συνθήκες. Που περιλαμβάνουν και τον κίνδυνο αν όχι εκτροπής, τουλάχιστον εκτροπών.\nΥπαρξιακό έτσι το ερώτημα: ψηφίζουμε στις 6, ΠαΣοΚ ή Νέα Δημοκρατία, γιατί σε αυτήν την επιλογή οδηγεί ο αντικειμενικός εκβιασμός που μας οργάνωσαν με μόνη προσφερόμενη (χλωμή) ελπίδα κάποιες μικροβελτιώσεις στην εφαρμογή της δανειακής σύμβασης;\nΠιστεύω ότι υπάρχει και άλλος δρόμος, είτε νικήσει ξανά, αλλά με τεράστιες φθορές, ο δικομματισμός, είτε όχι. Και αυτός ο δρόμος προσφέρεται από τη ΔΗΜΑΡ. Με διάφορα “αν” όμως.\nΌτι δεν θα γκρεμίσει κάθε γέφυρα συμπαράταξης με την ευρύτερη κεντροαριστερά.\nΌτι οι συνδυασμοί της θα είναι πεντακάθαροι και ως προς τα πρόσωπα και ως προς τα πιστεύω τους.\nΌτι δεν θα υποκύψει ούτε μια στιγμή στην αναρχοαριστερή πολιτική “ιδεολογία” του Σύριζα.\nΌτι δεν θα ξεχνάει ποτέ τα ιδανικά χωρίς να παραγνωρίζει την πραγματικότητα.\nΌλα αυτά είναι δύσκολα, αλλά όχι ακατόρθωτα. Μπορούν να εξασφαλίσουν το μέλλον του δημοκρατικού σοσιαλισμού στη χώρα μας. Αν η παρουσία της ΔΗΜΑΡ στην προσεχή Βουλή είναι ισχυρή, αλλά και αν με νέες εκλογές τεθεί το πρόβλημα της κεντροαριστεράς σε νέες βάσεις.\nΓια όλους αυτούς τους λόγους δέχτηκα την τιμητική πρόταση της συμμετοχής μου (αναγκαστικά, για λόγους προσωπικής συμβολής) στην εκλογική επιτροπή της ΔΗΜΑΡ.


Πλημμυροπαθείς οι Clooney-Alamuddin!\nΣτη συγκεκριμένη έπαυλη η οποία μόλις είχε ανακαινιστεί το νερό μπήκε μέσα και παρέσυρε όλα τα πολύτιμα αντικείμενα του ζευγαριού.\nΗ στάθμη του ποταμού Τάμεση λόγω της βροχής ανέβηκε τόσο πολύ που πλημμύρισε ένα μέρος του κτήματος, όπου υπάρχει το γήπεδο τένις, η βεράντα του καλοκαιρινού σπιτιού τους και μια μεγάλη έκταση με γκαζόν.\nΤα βίντεο με τις εικόνες καταστροφής μέσα από το σπίτι κάνουν τον γύρο του διαδικτύου για μία έπαυλη που θεωρούταν αρχιτεκτονικό κόσμημα.\nΤο ζευγάρι είχε ξοδέψει 12 ολόκληρα εκατομμύρια λίρες (περίπου 14,5 εκατ. ευρώ) για την ανακαίνιση αυτή της έπαυλης που είναι μία από τις ωραιότερες της περιοχής η οποία είναι από τα πιο ακριβά προάστια.\nΝα θυμίσουμε ότι τελευταία είναι όλο και περισσότερα τα δημοσιεύματα που θέλουν το ζευγάρι να αντιμετωπίζει σοβαρό πρόβλημα στον γάμο του, χωρίς όμως κανένας από τους δύο να έχει επιβεβαιώσει ή διαψεύσει το οτιδήποτε.\nΜε πληροφορίες από gossip – tv\nTAGS Clooney, βίλα, καταστροφή, πλημμύρα\nΜενεγάκη – Παντζόπουλος: Καταστράφηκε το ξενοδοχείο τους! (photo)\nΠριν λίγες μέρες, ο ποταμός Άχλας της Άνδρου, ξεχείλισε προκαλώντας πολλές ζημιές στο νησί!\nΗ ίδια η Ελένη Μενεγάκη, είχε τοποθετηθεί στην εκπομπή της λέγοντας οτι:\n«Ήξερα τι γινόταν χθες στην Άνδρο. Μιλούσα με ανθρώπους χθες βράδυ και μου έλεγαν «τέτοιο πράγμα δεν το έχουμε ξαναδεί», φουσκώσανε τα ποτάμια, βγήκαν νερά από παντού, πλημμύρισαν πολύ άσχημα, που στην Άνδρο δεν έχουμε πολύ εύκολα βροχή… Δηλαδή μετά τον Μάιο φανταστείτε δεν βλέπουμε σταγόνα…» !\nΣτο φως της δημοσιότητας, ήρθαν κάποιες φωτογραφίες που έδειχναν το ξενοδοχείο της Μενεγάκη και του Ματέο Παντζόπουλου, κατεστραμμένο από τα νερά και τις λάσπες! Οι φωτογραφίες, δημοσιεύθηκαν στο enandro!\nΤο μαγειρείο του ξενοδοχείου Όναρ!\nΗ γουρούνα του Ματέο Παντζόπουλου!\nΤο υπαίθριο μπαρ του ξενοδοχείου Όναρ.\nΕλπίζουμε να αποκατασταθούν γρήγορα οι ζημιές!\nTAGS Άνδρος, Ελένη Μενεγάκη, καταστροφή, Ματέο Παντζόπουλος, ξενοδοχείο Όναρ


Τελευταία σελίδα αριστερά: 30/10/2016 - 6/11/2016\nΚαι ας μεγαλώσουμε την παρέα...\nΌχι άλλο βάρος. Κατά καιρούς δίνω εξηγήσεις, φαίνεται όμως πως δεν επαρκούν. Δεν έχω πρόθεση να μεταφέρω τη θλίψη, που δεν έχω, και να προσθέσω ακόμη περισσότερη σε αυτό το επιβαρυμένο περιβάλλον. Αν με ρωτήσετε πως θέλω να πεθάνω, θα ήθελα στα γέλια, αλλά μπορώ;\nΝα αναστατώσω τον εαυτό μου προσπαθώ, αγαπητοί συνένοχοι αναγνώστες, που δεν έκανε τίποτα άλλο, πέρα από το να ονειρεύεται. Σε όποιον μου είπε να ζήσω, δεν έδωσα ποτέ σημασία. Ανήκω σ’ αυτό που δεν είναι όπου είμαι και σε αυτό που ποτέ δεν μπόρεσα να είμαι. Ποτέ δεν πεθύμησα άλλο απ’ αυτό που δεν μπόρεσα να φανταστώ.\nΚαι τώρα μέσα από τις λέξεις, που βγαίνουν με δυσκολία πρέπει να\nπαραδεχτώ, αυτό προσπαθώ να κάνω, με την ελπίδα να αποκτήσω παραστρατημένες παρέες, που θα βγουν από την πορεία της «εθνικής οδού» και θα τραβήξουν μπροστά από τους παράδρομους… Οι κεντρικές αρτηρίες δεν οδηγούν πουθενά, η μάλλον οδηγούν, εκεί που άλλοι σε οδηγούν. Στην προκαθορισμένη πορεία των προβάτων. Επί σφαγής. Υπάρχουν και μικρές φλεβίτσες, που αν η παρέα μεγαλώσει γεννιούνται αρτηρίες…\nΓια αυτή τη ζωή έδωσα ότι έχω και δεν έχω. Όλα. Εσωτερικά και εξωτερικά. Γι’ αυτό τα βήματα εξοκείλουν, διαφορετικά βήματα περπατάς, όταν δεν έχεις και προσπαθείς να δώσεις. Βλέπεις το βουνό και πλέον κοιτάς τι δρόμο μπορείς να χαράξεις. Δρόμο από την αρχή, δικό σου, που θα σε οδηγήσει εκεί που θέλεις, ακόμα και στο γκρεμό, που θα έχεις επιλέξει όμως …\n- Νοεμβρίου 03, 2016 Δεν υπάρχουν σχόλια:\nΈχει και συνέχεια ...Νοέμβρης μήνας, η μοναξιά του, σαν ανήμερο θηρίο και φεύγει μ’ ένα κουρασμένο λεωφορείο. Και ο Νοέμβρης σε μια κοινωνία που έχει ξεχάσει να ζει, γίνεται ακόμα πιο σκληρός σαν τον Απρίλη του 1946. Kαι η ανάγκη ακόμα πιο έντονη για να κάνουμε παρέα. Να ξαναβρεθούμε, για να σταματήσουμε την κούρσα της ανόδου των ποσοστών της κατάθλιψης.\n«Ένας στους έξι πάσχει από κατάθλιψη» μας προειδοποιεί ο καθ’ ύλην υπεύθυνος τηλεοπτικός μας σύντροφος και όλοι αυτοί ανεξάρτητα από την ανάγκη του «ψωμί παιδεία ελευθέρια».\nΝα σπάσουμε τις γυάλες με τα χρυσόψαρα για να ξαναβρούμε το χαμόγελο της επικοινωνίας, αυτής που δεν χρειάζεται πληκτρολόγιο και κινητά. Αυτής που έρχεσαι πρόσωπο με πρόσωπο, με τα μάτια να εγγυώνται την αλήθεια.\nΠώς να ονειρευτείς σ’ αυτό το περιβάλλον του αποκλεισμού που δημιουργήσαμε και καυχόμαστε και από πάνω. "Οι ονειροπόλοι πού ζουν, πού υπάρχουν;" Αναρωτιέται η συντρόφισσα μου στα ραδιοφωνικά της σχόλια. “Εγώ κάτι σώματα σε σχήμα καρέκλας βλέπω, κάτι κεφάλια τετράγωνα με οθόνη TFT και κάτι συνταξιούχους τελειωμένων επαγγελμάτων που περιμένουν τις εκπτώσεις για να ανταλλάξουν τα ευρώ τους με ημέρες ή αν κρατά η τσέπη τους, και εβδομάδες. Τοκισμένα χρόνια βλέπω να βαραίνουν ανήλικους που παραπατάνε στο Ίντερνετ καφέ και αντί να φιλάνε στα χείλη το κορίτσι τους, ψάχνουν στο σώμα του το μπουτόν που θα το κάνει να πηδάει καταρράκτες σαν τη Λάρα Κροφτ. Ποιοι ονειροπόλοι, παιδιά; Προσγειωθείτε, φτάσαμε στο αεροδρόμιο των ανθρωπίνων ομοιωμάτων.”\nΠάρτε εισιτήριο. Έξοδος. Ας κάνουμε παρέα, για να γίνει ο μικρόκοσμος, κόσμος της χαράς.\nΗ μιζέρια που βιώνουν σήμερα οι δήθεν τακτοποιημένοι τσακίζει κόκκαλα, ούτε οι σκελετοί τους δεν θα μείνουν. Και το χειρότερο... ούτε που θα τα καταλάβουν…\n“Νοέμβρης μήνας... με ένα καιρό που όλο σκέφτεται να βρέξει...”\n- Νοεμβρίου 02, 2016 Δεν υπάρχουν σχόλια:\nΚαι οι μαλακίες συνεχίζονται...\nΚάθε μέρα και κάτι καινούργιο να μας εκπλήσσει δυσάρεστα. Προβάλλουν για δικαιολογία τη συμπεριφορά του αντιπάλου, λες και ανακάλυψαν την Αμερική και από την πλευρά τους ενεργούν προτάσσοντας την επικοινωνία. Όμως η επικοινωνία προϋποθέτει αποτέλεσμα. Αν το αποτέλεσμα είναι μια τρύπα στο νερό, σε τραβάει στον πάτο της και σε πνίγει. Τα εκατομμύρια που φόρτωσε βιαστικά ο Πρωθυπουργός στη βαλίτσα του, για να μοιράσει στην έκθεση της Θεσσαλονίκης, από τις τηλεοπτικές άδειες του πρόσφατου διαγωνισμού, αποδείχτηκαν αέρας κοπανιστός. Το πρόσκαιρο επικοινωνιακό κέρδος μετατρέπεται σήμερα μετά την απόφαση του ΣτΕ σε πολλαπλάσια ζημιά. Το κακό είναι ότι δεν μαθαίνουν. Η πρώτη αντίδραση δια στόματος κυβερνητικής εκπροσώπου υπήρξε μνημείο ερασιτεχνισμού. Η τελευταία να προτείνει για πρόεδρο του Ε.Σ.Ρ τον Βύρωνα Πολύδωρα, δείχνει με τον πλέον σαφέστατο τρόπο ότι οι μαλακίες δεν έχουν τελειωμό. Το ότι η Ν.Δ υποστηρίζει το σύστημα είναι γνωστό και καταγεγραμμένο. Το γνωρίζω. Δεν με ενδιαφέρει. Άλλωστε για τριάντα χρόνια, μαζί με το ΠΑΣΟΚ έτρωγαν και έπιναν με τους καναλάρχες. Η Κυβέρνηση της “αριστεράς και της προόδου ”τι κάνει; Και τίποτα δεν κάνει.\nΔιαβάζοντας ένα άρθρο που είχε γράψει ο Οδυσσέας Ιωάννου τον Μάη του 2012 παρηγορήθηκα. Εκείνη την εποχή έγραφα και εγώ για το τέλος του δικομματισμού, για την ελπίδα που έρχεται. Σήμερα χωρίς να χάνω την ελπίδα, είμαι αναγκασμένος να αναθεωρήσω κάποια πράγματα.\n“Υπήρχαν δύο πράγματα που πίστευα πως δεν θα τα ζήσω ποτέ, και θα “έφευγα” πεινασμένος. Το πρώτο το έζησα τελικά το καλοκαίρι του 2004, στην Πορτογαλία. Να πάρει η Εθνική Ελλάδος ένα μεγάλο κύπελο στο ποδόσφαιρο. Το δεύτερο το έζησα χθες. Να βγει ένα αριστερό κόμμα τόσο ψηλά. Και τόσο κοντά στην πρωτιά. Δεν θριαμβολογώ, θα ήμουν αφελής. Δεν αλλάζουν έτσι οι κοινωνίες, ακριβώς όπως δεν άλλαξε τίποτα στο ποδόσφαιρό μας. Αντιθέτως, μετά τον τελικό της Λισαβώνας, απαξιώθηκε όσο ποτέ πριν.\nΔεν ριζοσπαστικοποιήθηκε εν μια νυκτί η ελληνική κοινωνία. Συντηρητική, φοβική και συστημική παραμένει. Έχω ψηφίσει Συνασπισμό σε όλες τις εκλογικές αναμετρήσεις βουλευτικών εκλογών. Άλλοτε μόνο και μόνο για να πιάσει το όριο εισόδου στην Βουλή και άλλοτε πιο συνειδητά και πιο σίγουρος. Χάρηκα πολύ χθες. Αλλά έχω γεννηθεί με ένα βαρίδι που πάντα με συγκρατούσε να μη φύγω ψηλά στον αέρα, έναν κόμπο που λογόκρινε μονίμως την χαρά μου. Ψιλοαναπηρία είναι αυτό. Πες το μιζέρια. Ή πες πως έβλεπα πάντα την μεγάλη εικόνα, την προοπτική. Για μια φορά ας μην το κάνω. Ας πιστέψω στο όνειρο.\nΑς πιστέψω πως ο πολύ δύσκολος δρόμος της εφαρμοσμένης αριστερής πολιτικής είναι εφικτός. Πως μπορούμε να παίξουμε μπάλα επιτέλους και να μην εξαντλήσουμε την ζωούλα μας στον ρόλο του προπονητή καφενείου...”\nΝοέμβρης αύριο, η δικής μας η γενιά όσο και αν προσπαθήσει δεν πρόκειται να τον ξεχάσει. Ο Ηλίας Κατσούλης όταν έγραφε τους στίχους εκεί είχε το μυαλό του.\n«Νοέμβρης μήνας ταξιδεύει μ' ένα τρένο\nΟ Τραμπ τους αξίζει\nΠρόσφατη έρευνα έδειξε, ότι το 90% των αμερικανών πιστεύει στο Θεό, ενώ το 80% πιστεύει και στα θαύματα. Συνήθως λέμε, ότι για ότι κακό συμβαίνει δεν ευθύνονται οι λαοί, αλλά οι κυβερνήσεις τους. Δεν θα το έλεγα αυτό για τους αμερικάνους.\nΣε μια έρευνα του περιοδικού «Τάιμ», το 36% των Αμερικανών πιστεύει ότι «η Βίβλος είναι ο λόγος του Θεού και θα πρέπει να παίρνουμε ό,τι λέει στην κυριολεξία », το 59% πιστεύει ότι «οι προφητείες στο Βιβλίο της Αποκάλυψης θα επαληθευθούν», το 35% υποστηρίζει ότι, μετά την 11η Σεπτέμβρη, «παρακολουθεί προσεκτικά τα καθημερινά γεγονότα για να ανακαλύψει συσχετισμούς τους με ένα επικείμενο τέλος του κόσμου»! Το 36% «υποστηρίζει το Ισραήλ, διότι πιστεύει στις βιβλικές προφητείες που θέλουν τους Εβραίους να κυριαρχούν στο Ισραήλ πριν την επιστροφή του Χριστού». Η λαϊκή θρησκευτικότητα στις ΗΠΑ έχει χαρακτηριστεί από αυτές τις δοξασίες ανεξάρτητα από το δόγμα του καθενός.\nΑυτή η θρησκευτική παράνοια, επιτρέπει στις επιχειρηματικές, πολιτικές και στρατιωτικές ελίτ των ΗΠΑ, να επιβάλλουν την πολική τους σε βάρος των φτωχών, των μειονοτήτων, και των εργαζομένων, οδηγώντας έτσι σε μια ιδιότυπη φασιστικοποίηση και απανθρωποποίηση την κοινωνία.\nΣτο πεδίο της εξωτερικής πολιτικής, όπως υποστηρίζει σε παλαιότερο άρθρο του ο Συγγραφέας: Θόδωρος Ντρίνιας, «η σύμπλευση των «γερακιών», του λόμπυ της πολεμικής και ενεργειακής βιομηχανίας και των νεοσυντηρητικών κύκλων που ονειρεύονται την «Αυτοκρατορία», με την πολιτική εκπροσώπηση των χριστιανών φονταμενταλιστών, είναι κάτι παρά πάνω από εμφανής. Η περιφρόνηση για τις διεθνείς συνθήκες και τους διεθνείς οργανισμούς βρίσκει πρόσφορο έδαφος σε ένα θρησκευτικό περιβάλλον που θεωρεί τους διεθνείς οργανισμούς ελεγχόμενους από τον … «666»! Η άσκηση πλανητικής ηγεμονίας και οι ξεδιάντροπες επεμβάσεις όπου γης για την προάσπιση των αμερικανικών συμφερόντων κι επιδιώξεων δικαιολογούνται αφού η Αμερική είναι προορισμένη από τον Θεό να δώσει τη μάχη ενάντια στο …Κακό! Η επιβολή του «αμερικάνικου τρόπου ζωής» σε κάθε γωνιά του πλανήτη συναντάει τον ιεραποστολικό ζήλο ενός τηλε – ευαγγελιστή».\nΓια να επανέλθουμε, στα αποτελέσματα της έρευνας. Πίσω από το γελοίο κρύβεται μια άκρως επικίνδυνη κατάσταση. Αυτή η θρησκοληπτική παράνοια «λειαίνει τα μυαλά και την κρίση εκατομμυρίων ανθρώπων στις ΗΠΑ, ώστε να γίνονται αποδεκτές οι πολιτικές της κοινωνίας των 2/3 στο εσωτερικό και της κτηνώδους επίδειξης δύναμης στο εξωτερικό. Εκτός από το δολάριο και το Χόλιγουντ, η Βίβλος γίνεται το νέο όπλο διείσδυσης των ΗΠΑ σε αρκετές περιοχές του πλανήτη».


Ο Π. Σαρχώσης επισκέφτηκε το σύλλογο «Αρωγή» στον Αμπελώνα (φωτο) – ΤΥΡΝΑΒΙΤΙΚΑ ΝΕΑ\nΟ Π. Σαρχώσης επισκέφτηκε το σύλλογο «Αρωγή» στον Αμπελώνα (φωτο)\nΣτα πλαίσια του προεκλογικού αγώνα ο Δήμαρχος και εκ νέου υποψήφιος Δήμαρχος Τυρνάβου κ. Παναγιώτης Σαρχώσης, επισκέφτηκε το σύλλογο «Αρωγή» στον Αμπελώνα συνοδευόμενος από τους κ.κ. Χαρίκλεια Σουρλαντζή, Τασούλα Νταλαμπέκα και κ. Αγησίλαο Ουλάνη.\nΤον υποδέχθηκε ο Πρόεδρος του συλλόγου «Αρωγή» κ. Κουκούλης Γεώργιος μαζί με τα μέλη του διοικητικού συμβουλίου κ. Τζαφέρη Ιωάννα, κ. Αναγνώστου Χαρικλεια, τον κ. Στέλιο Καφφέ και τον κ. Γκουγκουστάμο Δημήτριο.\nΣτη συνάντηση αυτή δόθηκε η ευκαιρία για να γίνει μια πλήρης ενημέρωση στο Δήμαρχο κ. Παναγιώτη Σαρχώση από τον κ. Κουκούλη για τα προβλήματα που υπάρχουν προκειμένου να υπερασπιστούν ανάγκες των κατοίκων του Αμπελώνα στις σημερινές δύσκολες συνθήκες.\nΟ Δήμαρχος κ. Παναγιώτης Σαρχώσης ευχαρίστησε και έδωσε τα συγχαρητήρια του στον κ. Κουκούλη για τις δραστηριότητες του συλλόγου και του ευχήθηκε ακόμη καλύτερο έργο.\nΗ συζήτηση εξελίχθηκε σε μια εφ όλης της ύλης ενημέρωση του Δημάρχου στον κ. Κουκούλη και τους παρευρισκόμενους αναφορικά με τα έργα που υλοποιούνται και είναι υπό εξέλιξη στη πόλη του Αμπελώνα.\nPosted in ΑμπελώναςTagged ambelon, ambelonas larisas, tirnavitika nea, tirnavos news, Αμπελώνας, Αμπελώνας Λάρισας, Δήμος Τυρνάβου, ΕΙΔΗΣΕΙΣ ΑΜΠΕΛΩΝΑΣ, νέα ειδήσεις αμπελώνα, Συν Πολιτεία, Τυρναβίτικα-Νέα\nΑνάπλαση και καλλωπισμός Κοιμητηρίου Δαμασίου. (φώτο)


Το μήνυμα του Λάσκαρη για τα γενέθλια του Άρη - ebasket.gr\nΚεντρική Basket League Άρης Το μήνυμα του Λάσκαρη για τα γενέθλια του Άρη\nΤο μήνυμα του Λάσκαρη για τα γενέθλια του Άρη\nΔημοσίευση στις 25/03 17:17\nΟ Άρης συμπλήρωσε 102 χρόνια ζωής την Παρσκευή (25/2) και ο Νίκος Λάσκαρης ευχήθηκε χρόνια πολλά στο σύλλογο με μια μακροσκελή δήλωση.\n“Η οικογένεια Λάσκαρη και η ΚΑΕ Άρης εύχονται ολόψυχα “Χρόνια Πολλά” στον ΑΣ για την συμπλήρωση των 102 ετών από τη σύσταση του.\n102 χρόνια λαμπρής ιστορίας μιας αυτοκρατορικής δυναστείας στο χώρο του αθλητισμού με διακρίσεις σε Ελλάδα και Ευρώπη. Μια ιστορία με λαμπρές νίκες και περήφανες ήττες. Η ιστορική πορεία του Άρη και η προσφορά του στον αθλητισμό είναι αδιαμφισβήτητη.\nΣήμερα σύσσωμος ο λαός του Άρη γιορτάζει την αξιοπρεπή πορεία του “Αυτοκράτορα” και την προσφορά του στο αθλητικό γίγνεσθαι. Με γνώμονα την διαφάνεια, την ακεραιότητα, το ευ αγωνίζεσθαι και τη δικαιοσύνη συνεχίζουμε τη πορεία μας, παρά της αντίξοες συνθήκες.\nΗ ΚΑΕ Άρης και η οικογένεια Λάσκαρη συμπαρίσταται στον αγώνα του ΑΣ για δικαιοσύνη και ισονομία. Ως ελάχιστο χρέος της απέναντι στην ιστορία του συλλόγου διαθέτει το νομικό επιτελείο της σε Αθήνα και Θεσσαλονίκη προκειμένου να συνδράμει στην ευόδωση του δίκαιου αγώνα του.\nΘα παρακολουθεί από κοντά τις εξελίξεις και όπου χρειαστεί θα παρέμβει για την αποκατάσταση της ισοπολιτείας”.\nΠροηγούμενο Κάλεσμα στο ΟΑΚΑ από τέσσερις θρύλους (vid)\nΕπόμενο “Ποιος θα μπει τελικά στα πλέι οφ”;


ΝΑΥΠΛΙΟ ΕΝΤΟΝΗ ΒΡΟΧΟΠΤΩΣΗ\nΚαταιγίδα στην πόλη του Ναυπλίου ,Πέμπτη 25 Μαΐου 2017. Έντονα καιρικά φαινόμενα στην παραλιακή Κιβερίου Ναυπλίου.\nΑναρτήθηκε από ΑΡΓΟΛΙΚΟΣ ΠΟΙΜΗΝ στις 6:00 μ.μ. Δεν υπάρχουν σχόλια:\nΚαταιγίδα στην ευρύτερη περιοχή της Αργολίδος ,Πέμπτη 25 Μαΐου 2017. Έντονα καιρικά φαινόμενα στην παραλιακή Κιβερίου Ναυπλίου.\nΑναρτήθηκε από ΑΡΓΟΛΙΚΟΣ ΠΟΙΜΗΝ στις 5:59 μ.μ. Δεν υπάρχουν σχόλια:\nΛουόμενοι στην παραλία του Τολού και του Δρεπάνου Αργολίδος απολαμβάνουν το μπάνιο τους στην παραλία, Πέμπτη 25 Μαΐου 2017.\nΑναρτήθηκε από ΑΡΓΟΛΙΚΟΣ ΠΟΙΜΗΝ στις 1:55 μ.μ.


Σασμός Spoiler: Η Σεμίνα Συναντά Τη Μητέρα Της – Κρυμμένες Αλήθειες Βγαίνουν Το Φως - fiftififti\nΣασμός spoiler: Ένα έντονο ξέσπασμα θα έχει η μητέρα της Σεμίνας, στη σειρά Σασμός. Η νεαρή ηρωίδα θα επισκεφτεί την μητέρα της, με τον καυγά να ξεσπάει. Για πρώτη φορά μετά από χρόνια θα έχουν μία μεγάλη συζήτηση, με πολλά πράγματα από το παρελθόν να βγαίνουν στη φόρα.\nΗ Σεμίνα είχε υποφέρει σε αυτή την οικογένεια. Ο πατριός της την βίαζε και η μητέρα της τα ήξερε όλα. Αντί να προστατεύσει το παιδί της, την θεώρησε εχθρό και φοβήθηκε πως ο σύντροφός της θα επιλέξει εκείνη, αφήνοντάς την οριστικά.\nΗ μητέρα της Σεμίνας δεν αποδέχεται τις ευθύνες, στη σειρά Σασμός. Αντιθέτως, ξεσπάει σε όσα ακούει και βρίζει την κόρη της. Δε θέλει να δεχτεί όσα της προσάπτει η Σεμίνα, με δάκρυα στα μάτια…\nΗ άσχημη ζωή της Σεμίνας την ανάγκασε να ζητήσει παρηγοριά από τον Διονύση Μαρκάκη. Εκείνος, μη μπορώντας να συνειδητοποιήσει πως η Σεμίνα θα φύγει από το πλευρό του, της καταστρέφει τον αρραβώνα, διαδίδοντας το παρελθόν της.\nΟ Πετρής, αν και προβληματισμένος, θα δώσει μία δεύτερη ευκαιρία στην αγαπημένη του. Θα καταφέρει το ζευγάρι να παραμείνει μαζί, ως το τέλος;\nΣτο μεταξύ, η Άσπα αναρωτιέται αν έχει αλλάξει προς το καλύτερο ο Κώστας και βρίσκεται σε δίλημμα: Να γυρίσει κοντά του ή όχι;\nΔιαβάστε Επίσης Η Γη της Ελιάς: Ο Στάθης και η Εύα αντιμέτωποι με ένα φρικτό έγκλημα\nΟ Άγγελος συνεχίζει να ερευνά το παρελθόν του. Προσπαθεί να μάθει όσα περισσότερα μπορεί αυτή τη φορά και από τη γιαγιά Ειρήνη, την οποία εκτιμά και συμπαθεί και θεωρεί πως θα του πει μόνο αλήθειες.\nPrevious PostΗ Γη Της Ελιάς Spoiler: Ο Γρηγόρης Αποφασίζει Να Πει Όλη Την Αλήθεια Για Την Φωτιά\nNext PostΣασμός Spoiler: Ο Αντώνης κάνει πρόταση γάμου στη Μαρίνα


ΜΑΡΙΝΑ / RUIZ-ZAFON CARLOS\nΚωδ. Πολιτείας: 4580-2122\nΗ Μαρίνα μου είπε κάποτε πως θυμόμαστε μόνο αυτό που δε συνέβη ποτέ. Θα περνούσε μια αιωνιότητα προτού καταλάβω το νόημα αυτών των λέξεων. Έτσι ξεκινά την αφήγησή του ο Όσκαρ Ντράι, ο οποίος εγκατέλειψε την πόλη όπου γεννήθηκε με μια μάταιη προσπάθεια να ξεφύγει από τις αναμνήσεις του, πιστεύοντας πως, αν απομακρυνόταν αρκετά, οι φωνές του παρελθόντος θα σώπαιναν για πάντα. Δεκαπέντε χρόνια αργότερα επιστρέφει στη Βαρκελώνη για να ξορκίσει τα φαντάσματά του και να έρθει αντιμέτωπος με τη μνήμη του τη μακάβρια περιπέτεια που στιγμάτισε τη νιότη του, τη φρίκη και την τρέλα που περιέβαλλαν παραδόξως, την πιο όμορφη ερωτική ιστορία. Γιατί "όλοι έχουμε ένα μυστικό διπλοκλειδωμένο στη σοφίτα της ψυχής μας." (Από την παρουσίαση στο οπισθόφυλλο του βιβλίου)\nΞενόγλωσσος τίτλος MARINA\nΜετάφραση ΡΟΥΦΟΥ ΚΑΤΕΡΙΝΑ\nΚωδικός Πολιτείας 4580-2122\nelena71, xristina.kitten, airinoyla, Dimitra24111988, arwen evenstar\n[04/02/2015] jamaoua. Δείτε όλα τα σχόλια του χρήστη\nΠολύ όμορφο και ατμοσφαιρικό μυθιστόρημα,με καλές περιγραφές.Θα συμφωνήσω με vavou09 ότι πάει περισσότερο προς εφηβική λογοτεχνία.Παρ όλα αυτά με γέμισε και κατάφερε να με μεταφέρει στους τόπους και τους χώρους όπου εξελίσσετε η ιστορία.\n[03/03/2014] vavou09. Δείτε όλα τα σχόλια του χρήστη\nΜε πολλή φαντασία και μεταφυσικά στοιχεία που απογοητεύουν καθώς ξεκινάει πολύ καλά. Καθαρά εφηβική λογοτεχνία φαντασίας.\n[16/01/2014] airinoyla. Δείτε όλα τα σχόλια του χρήστη\nΣυγκινητικό και δυνατό μυθιστόρημα στο τυπικό ύφος του Zafon με λίγο πιο τραβηγμένο το απόκοσμο στοιχείο.\n€27.70 €19.39\t (-30%)\nΤΑ ΣΠΗΛΑΙΑ ΤΗΣ ΕΛΛΑΔΑΣ


2018 Ερευνητική Ενημέρωση Γλαύκωμα: Εργαστήριο Vivek Srinivasan | el.drderamus.com\nΚύριος / Γλαυκώμα / 2018 Ερευνητική Ενημέρωση Γλαύκωμα: Εργαστήριο Vivek Srinivasan\nΟ Vivek Srinivasn, PhD, είναι κύριος ερευνητής στην Ομάδα Καταλύτη για Θεραπευτικές Βιομάρκελς που χρηματοδοτήθηκε από το Ίδρυμα Ερευνών DrDeramus στο San Francisco, CA. Ο καταλύτης για τη θεραπεία συγκεντρώνει επιστήμονες από διαφορετικά υπόβαθρα για να συνεργαστούν για να κατανοήσουν τον DrDeramus και να βρουν τρόπους βελτίωσης της θεραπείας και τελικά να θεραπεύσουν αυτή την ασθένεια που προκαλεί τυφλίες. Παρακολουθήστε το βίντεο για μια ενημερωμένη έρευνα από το εργαστήριο Srinivasan στο UC Davis.\nΤο εργαστήριο Srinivasan στο Πανεπιστήμιο της Καλιφόρνιας, Davis, αναπτύσσει νέες τεχνικές οπτικής απεικόνισης και διαγνωστικά με εφαρμογές που εκτείνεται από τη βασική έως την κλινική έρευνα. Η ιδιαίτερα διεπιστημονική προσέγγιση τους συνδυάζει τις τεχνολογίες αιχμής απεικόνισης με συνεργασίες που κυμαίνονται από τη νευροβιολογία μέχρι τη νευρολογία και την οφθαλμολογία για να ελέγξουν θεμελιώδεις υποθέσεις και να διερευνήσουν τις διαγνωστικές επιπτώσεις.\nΔρ Srinivasan: Τα τελευταία πέντε χρόνια έχουμε βάλει πολλή δουλειά, όλη την ομάδα, στην εκμάθηση της βασικής επιστήμης του DrDeramus, στην πραγματική διαπίστωση ποιες είναι οι πρώτες αλλαγές στην ασθένεια. Κατασκευάσαμε όργανα για την έγκαιρη ανίχνευση αυτών των αλλαγών και τα δοκιμάσαμε σε ανθρώπινα θέματα.\nΝομίζω ότι η πιο σημαντική, επίπονη στιγμή για μένα ήταν όταν πήραμε πραγματικά ένα από τα όργανα που κατασκευάσαμε και το βάζαμε στην κλινική οφθαλμολογίας. Όταν ο πρώτος ασθενής μπήκε και κάθισε, πραγματικά χτύπησε με πόσο όλη αυτή η δουλειά πραγματικά έφτασε στην καρδιά και ότι επρόκειτο τελικά να χρησιμοποιήσουμε κάποιες από αυτές τις γνώσεις για να βοηθήσουμε τους ασθενείς.\nΛοιπόν, ένα συγκεκριμένο γεγονός που το εργαστήριό μου συνέβαλε στον «Καταλύτη για μια θεραπεία» είναι ότι έχουμε αναπτύξει μεθόδους απεικόνισης υψηλής ανάλυσης που μπορούμε να κοιτάξουμε στο μάτι και να τραβήξουμε φωτογραφίες υψηλής ανάλυσης των στρωμάτων στον αμφιβληστροειδή που επηρεάζονται νωρίς στην ασθένεια. Και κατά το παρελθόν έτος μπορούσαμε να το κάνουμε αυτό με πολύ υψηλότερη ανάλυση. Έχουμε αρχίσει να βλέπουμε λεπτομέρειες που δεν μπορούσαμε να δούμε πριν. Είμαστε πολύ ενθουσιασμένοι που καταλήγουμε τελικά να δούμε κάποιες από αυτές τις πρώτες αλλαγές στους ασθενείς του DrDeramus.\nΈχουμε αναπτύξει νέες τεχνολογίες απεικόνισης για τον αμφιβληστροειδή με βάση τη σάρωση μιας δέσμης λέιζερ χαμηλής ισχύος στο μάτι. Είναι πολύ παρόμοια με μια σάρωση αμφιβληστροειδούς που μπορεί να δείτε στις ταινίες - αντί να ανοίγουμε μια πόρτα, χρησιμοποιούμε τη σάρωση του αμφιβληστροειδούς για να τραβήξουμε φωτογραφίες υψηλής ανάλυσης του ματιού. Έχουμε κάνει πολλά βήματα, τόσο στον εαυτό μου όσο και στον Alfredo Dubra, για τη βελτίωση της ανάλυσης αυτών των εικόνων μέχρι τώρα που μπορούμε να δούμε ξεχωριστά κύτταρα γαγγλίων και μεμονωμένους νευρίτες, συνδέσεις μεταξύ των κυττάρων.\nΈνα από τα αποτελέσματα αυτής της συνεργασίας είναι ότι είχαμε τη δυνατότητα να πάρουμε ένα βασικό επιστημονικό εύρημα από το εργαστήριο του Andrew Huberman ότι ορισμένα στρώματα στον αμφιβληστροειδή επηρεάζονται νωρίς στο DrDeramus - και είμαστε άμεσα σε θέση να αναπτύξουμε προσεγγίσεις μηχανικής για να δούμε μερικές από αυτές τις αλλαγές σε ανθρώπους με τον DrDeramus.\nΑυτό δεν θα ήταν εφικτό διότι συνήθως τα βασικά εργαστήρια επιστήμης δεν μιλάνε με τα εργαστήρια και τα εργαστήρια φυσικής, τα οποία δεν έχουν πάντοτε πάντα συνδέσεις με την κλινική οφθαλμολογία. Σε αυτή τη συνεργασία, μπορέσαμε να πάρουμε ένα εύρημα και να το προωθήσουμε πολύ γρήγορα στο σημείο όπου μπορεί να χρησιμοποιηθεί για να βοηθήσει στη διάγνωση του DrDeramus.\nΛοιπόν, αν δεν ήταν για τον «Catalyst for a Cure» σε προσωπικό επίπεδο, νομίζω ότι δεν θα είχα τις ευκαιρίες που έχω. Ο «καταλύτης για μια θεραπεία» μου έδωσε τόσο τους συνεργάτες όσο και την υποστήριξη για να πάρουμε κάποιες από τις ιδέες μας και να τους προωθήσουμε πραγματικά στο σημείο που βοηθούν τους ασθενείς και έχουν πραγματικό αντίκτυπο στον DrDeramus. Νομίζω ότι αυτή είναι μια πολύ μοναδική πτυχή του «καταλύτη για μια θεραπεία». Οι περισσότερες υπηρεσίες χορήγησης βοήθειας, ομοσπονδιακές υπηρεσίες, δεν υποστηρίζουν απαραίτητα αυτό το είδος συλλογικής έρευνας και νομίζω ότι ο «καταλύτης για μια θεραπεία» είναι μια πολύ μοναδική ευκαιρία για εμάς να το κάνουμε αυτό.\nΘα ήθελα να πω ότι αυτό ήταν μια μεγάλη ευκαιρία για μένα ως επιστήμονας. Έχω απολαύσει πολύ τη συνεργασία με τους άλλους τρεις επιστήμονες του «Καταλύτη για Θεραπεία». Έχω μάθει πολλά από αυτά. Νομίζω ότι μερικές από τις συνδέσεις που έκανα και τα πρώιμα αποτελέσματα που έχουμε, ανυπομονώ για τα επόμενα 5-10 χρόνια να τα δούμε σε καρπούς.\nΜιλάμε με εταιρείες οφθαλμικών οργάνων και μοιράζουμε μαζί μας τα πρώιμα αποτελέσματα. Είναι μια ελπίδα ότι με κάποια από τα αποτελέσματα που θα προκύψουν κατά το επόμενο έτος, τα επόμενα χρόνια, θα δουν αυτό ως μια πραγματική ευκαιρία να καταστούν αυτά τα εργαλεία ευρύτερα διαδεδομένα και ευρύτερα χρησιμοποιούμενα, ώστε να μπορούν να βοηθήσουν στην ανίχνευση και διάγνωση του DrDeramus σε όλο τον κόσμο.


Το εργοστάσιο της συμφοράς: Lemony Snicket\nΑγαπητέ αναγνώστη, ελπίζω για το καλό σου, να μη διαλέξεις να διαβάσεις αυτό το βιβλίο αν είχες όρεξη για ευχάριστες περιπέτειες. Αν είναι έτσι, σε συμβουλεύω να το αφήσεις αμέσως, γιατί απ’ όλα τα βιβλία που περιγράφουν την άτυχη ζωή των ορφανών Μποντλέρ, «Το εργοστάσιο της συμφοράς» ίσως είναι μέχρι στιγμής το ατυχέστερο. Ο κύριος Πόε στέλνει τη Βάιολετ, τον Κλάους και τη Σάνι Μποντλέρ στην Ουτιδανούπολη για να δουλέψουν σε ένα εργοστάσιο επεξεργασίας ξυλείας και εκεί, πίσω από τον κάθε κορμό, βρίσκονται κρυμμένες συμφορές και ατυχίες. Οι σελίδες αυτού του βιβλίου - λυπάμαι πολύ που το λέω - περιέχουν μεγάλες συμφορές, όπως μια τεράστια μηχανή με δαγκάνες, κακομαγειρεμένο φαγητό κατσαρόλας, έναν άντρα που έχει ένα σύννεφο καπνού στη θέση που έπρεπε να είναι το κεφάλι του, μια υπνωτίστρια, κάποιο φοβερό ατύχημα που καταλήγει σε τραυματισμό και κάμποσα κουπόνια. Έχω υποσχεθεί να καταγράψω ολόκληρη την ιστορία αυτών των καημένων παιδιών, αλλά εσύ δεν είσαι υποχρεωμένος να τη διαβάσεις, οπότε αν προτιμάς ιστορίες πιο ευχάριστες, είσαι ελεύθερος να κάνεις μια άλλη επιλογή.\nΚατηγορίες: Λογοτεχνία, Παραμύθια, Φαντασίας\nΣχεδόν ανέγγιχτο. Λιγότερα\nδεν ανοίχτηκε Λιγότερα\n3,50 € 11,57 €


Ένα ακόμη διαδικτυακό σεμινάριο για τον θηλασμό και τη βρεφική διατροφή διοργανώνει το mitrikosthilasmos.com στο πλαίσιο της κοινωνικής του προσφοράς και προσκαλεί εγκύους και νέες μαμάδες να το παρακολουθήσουν σε ζωντανή σύνδεση, από όπου κι αν βρίσκονται, εντελώς δωρεάν! – ΕΓΓΡΑΦΕΣ ΕΔΩ –\nΤο ενημερωτικό σεμινάριο “1ος χρόνος βρεφικής διατροφής” που έχει σχεδιάσει το mitrikosthilasmos.com και ήδη έχουν παρακολουθήσει τα τελευταία χρόνια δια ζώσης και διαδικτυακά χιλιάδες μέλλουσες και νέες μητέρες, έρχεται και πάλι κοντά σας, online σε πραγματικό χρόνο (live) και έτσι μπορείτε να ενημερωθείτε και να λάβετε απαντήσεις για τον θηλασμό και τη διατροφή του μωρού σας, εύκολα, αξιόπιστα και αποτελεσματικά, από όπου και αν βρίσκεστε, χωρίς κανένα κόστος, αρκεί να έχετε μια ηλεκτρονική συσκευή με ηχεία (Η/Υ, tablet, κινητό smartphone) και σύνδεση στο internet! Εγγραφείτε τώρα ↷, οι θέσεις είναι περιορισμένες!!\nΠΟΤΕ: Σάββατο 5 Ιουνίου (2021) 11:00-13:00\nPrevious Post: Κορωνοϊός και εμβόλια mRNA σε εγκύους και θηλάζουσες\nNext Post: ΔΩΡΕΑΝ online σεμινάριο: “Θα γίνω μαμά! Ενημερώνομαι – προετοιμάζομαι για τον τοκετό”


Arbor Demon (Enclosure) review - HORRORANT\nHome / Βασίλειος Γιαννάκης / English / Movie review / Arbor Demon (Enclosure) review\nArbor Demon (Enclosure) review\nΦεβρουαρίου 16, 2017 Βασίλειος Γιαννάκης, English, Movie review\nΌπως έχω πει πολλές φορές στα reviews, τον Ιανουάριο συνήθως τα στάνταρς των ταινιών τρόμου πέφτουν αισθητά.\nΑυτός είναι ο βασικός λόγος που αποφεύγω να σχολιάσω τις περισσότερες από αυτές.\nΩστόσο το Arbor Demon ή αλλιώς Enclosure όπως τιτλοφορείται, σε σκηνοθεσία Patrick Rea και σε σενάριο που συνέγραψε ο ίδιος μαζί με τη Michelle Davidson, αξίζει για μία προβολή, δεδομένου ότι τουλάχιστον σε επίπεδο παραγωγής ξεφεύγει αρκετά από τον ερασιτεχνισμό.\nΣτην αρχή παρακολουθούμε μια σκηνή που περιλαμβάνει μία γυναίκα σε προχωρημένη εγκυμοσύνη, να καταδιώκεται μέσα στο δάσος από κάτι που ακούγεται να είναι πολύ πιο επικίνδυνο από ένα άγριο ζώο.\nΌσο ενδιαφέρουσα και καλογυρισμένη είναι η συγκεκριμένη σκηνή, άλλο τόσο μας προδίδει πολλές από τις εξελίξεις που θα δούμε στη συνέχεια.\nΓι’ αυτό και θα ξεκινήσω με τις ενστάσεις που έχω για το Enclosure.\nΠαρά το άρτιο αισθητικό αποτέλεσμα και την εξαιρετική προσπάθεια της παραγωγής του, είναι φουλ προβλέψιμο – ειδικά για το υποψιασμένο κοινό - με αποτέλεσμα να μην καλλιεργεί σε όλους την αίσθηση μυστηρίου που επιδιώκει.\nΠρωταγωνιστές της ιστορίας είναι ένα νιόπαντρο ζευγάρι, ο Howard (Rob Bouton) και η Dana (Fiona Dourif, Curse of Chuckie) που επισκέπτονται το καταραμένο δάσος προκειμένου να διανυκτερεύσουν σε ένα αντίσκηνο και να γιορτάσουν με αυτό τον τρόπο την επέτειο της γνωριμίας τους.\nΚάπου εκεί γύρω δραστηριοποιείται μια ομάδα κυνηγών, οι οποίοι φαίνεται να προκαλούν προβλήματα, αλλά σύντομα οι πρωταγωνιστές μαθαίνουν ότι τα θηράματα που καταδιώκουν δεν έχουν σχέση με τα επίσημα καταγεγραμμένα είδη πανίδας.\nΗ μοίρα τα φέρνει ώστε ένας από αυτούς, ονόματι Sean (Jake Bousey) να καταλήξει τραυματισμένος μέσα στη σκηνή του ζευγαριού, ενώ γύρω από αυτή καιροφυλακτεί ο τρομαχτικός «δαίμονας του δάσους» που τους απειλεί με την παρουσία του.\nΣτο βωμό του να εμφανιστεί αντιπαθής, ο Sean αποτελεί μια κακογραμμένη καρικατούρα του σεναρίου που εκνευρίζει τον θεατή σε βαθμό που να τον βγάζει πολλές φορές εκτός κλίματος.\nΑρκετά όμως με τη γκρίνια.\nΤο Enclosure είναι μια καλογυρισμένη και πρωτότυπη ταινία τρόμου που παρά τις αδυναμίες της, έχει πολλά να πει.\nΜπορεί να μην ξεφεύγει σαν σύνολο από τη μετριότητα, αλλά για τα δεδομένα του Γενάρη που συνήθως κατεβάζει τις προσδοκίες μας, είναι αρκετά ικανή να ξεχωρίσει, μεστή από διακριτικό φεμινισμό που δεν λειτουργεί απωθητικά και από σκηνές σασπένς που χαράσσονται στη μνήμη.\nΊσως σε αυτό συμβάλλει το γεγονός ότι είναι παραγωγή του 2016, αν και οι περισσότερες προβολές της έγιναν μετά την είσοδο του νέου έτους.


Η Κρήτη μας: 05/29/12\n"Κινητή βόμβα" έκανε βόλτα στο Ηράκλειο!\nΜε το πλέον επικίνδυνο φορτίο κυκλοφορούσε ένα φορτηγό χθες στην πόλη του Ηρακλείου! Φιάλες υγραερίου, οι οποίες -όπως μπορεί κανείς να διακρίνει- δεν ήταν... δεμένες μεταξύ τους και ήτα νχύμα στην καρότσα!\nΤις φωτογραφίες μας έστειλε αναγνώστης του CretePlus, ο οποίος μας περιγράφει τα όσα έζησε χθες.\n"Γυρνώντας από την εργασία μου, κάποια στιγμή βρέθηκα με το αυτοκίνητο μου, πίσω από το φορτηγό της φωτογραφίας. Ο επιχειρηματίας αυτός, είχε τις φιάλες όρθιες στην καρότσα του μικρού φορτηγού, χωρίς να τις έχει δέσει ή ακινητοποιήσει με κάποιο τρόπο, με αποτέλεσμα να έχω την αίσθηση ότι σε ένα απότομο φρενάρισμα θα βρεθούν στο οδόστρωμα και θα πέσουν στο αυτοκίνητο μου, με απρόβλεπτες συνέπειες για μένα και τους γύρω μου!", επισημαίνει.\nΕνώ κανείς δε γνωρίζει αν αυτές οι φιάλες ήταν άδειες ή γεμάτες. Στη δεύτερη περίπτωση, μιλάμε ξεκάθαρα για μια εγκληματική αμέλεια από την πλευρά του οδηγού, η οποία με μια παρατιμονιά ή μια λάθος κίνηση, μπορούσε να μετατραπεί σε κινητή βόμβα!\n27 χρόνια Κρήτη - Τυχαίο; Δε νομίζω!\nΜε αναμνηστικό δίπλωμα τίμησε ο Δήμαρχος Αγίου Νικολάου κ. Δημήτρης Κουνενάκης, σήμερα, την Mrs Jethe Outzen και τον σύζυγό της Mr Morten Boysen, Δανοί επαναλαμβανόμενοι επισκέπτες, για την αγάπη που δείχνουν στον τόπο μας, με τη συνεχή παρουσία τους τα τελευταία 27 χρόνια.\nΕντυπωσιασμένοι από την πόλη του Αγίου Νικολάου αλλά και από την ευρύτερη περιοχή, το ζευγάρι Δανών έρχεται στον «Άγιο» δύο και τρεις φορές το χρόνο, συνήθως Άνοιξη και Καλοκαίρι απολαμβάνοντας, όπως δήλωσαν οι ίδιοι, την παραδεισένια φυσική ομορφιά που προσφέρει το μοναδικό ανάγλυφο του κόλπου του Μιραμπέλου.\nΤους δύο Δανούς συνόδευε ο αγαπημένος τους φίλος κ. Δημήτρης Βαρελάς, ο οποίος βοήθησε στη μετάφραση ανάμεσα στο Δήμαρχο και στους υπέροχους αυτούς ανθρώπους που αγαπάνε τον τόπο μας και τον θεωρούν δεύτερη πατρίδα τους.\nΣτη συνομιλία που είχαν με τον κ. Κουνενάκη τόνισαν ότι είναι γοητευμένοι από την αγάπη που τους δείχνουν οι κάτοικοι, έχουν πολλούς εγκάρδιους φίλους και νιώθουν πραγματική ευτυχία όταν βρίσκονται ανάμεσα σε ένα τόσο ήσυχο και φιλόξενο περιβάλλον. Μίλησαν ακόμα για το εξαιρετικό ήπιο κλίμα το οποίο δεν έχει καμία σχέση με το κρύο και υγρό κλίμα της Νότιας Δανίας όπου διαμένουν. Θεωρούν ότι η ζωή εδώ είναι ήρεμη και ευχάριστη, αναζωογονούνται και γεύονται την εξαίσια κρητική κουζίνα και το καλό κρασί.\nΛατρεύουν τις μικρές αποδράσεις τους στα μικρά απομακρυσμένα χωριά της ενδοχώρας γιατί προσπαθούν, με τα λίγα ελληνικά που γνωρίζουν, να επικοινωνήσουν με τους αυθεντικούς κατοίκους. Τους αρέσει επίσης να κάνουν περιπάτους τόσο στο παραλιακό μέτωπο του Αγίου Νικολάου όσο και στις γύρω ακτές των παραθαλάσσιων τουριστικών περιοχών.\nΩστόσο σε ερώτηση του δημάρχου αν υπάρχουν κάποιες παρατηρήσεις, επεσήμαναν ότι θα πρέπει να προσέξουμε να μην αλλοιώσουμε τα όμορφα τοπία μας με την άναρχη δόμηση και ότι τους ενοχλεί τα βράδια ο θόρυβος των μηχανακίων. Πρόσθεσαν ακόμα ότι καλό θα ήταν για την πόλη, αν υπήρχαν περισσότεροι πεζόδρομοι, ενώ πρότειναν να μην χρησιμοποιούμε το αυτοκίνητό μας πολύ σε ένα τόσο μικρό μέρος όπως ο Άγιος Νικόλαος. Ο κ. Κουνενάκης χάρισε στους Mrs Jethe Outzen και Mr Morten Boysen αναμνηστικά δώρα, τους ευχαρίστησε για την επίσκεψή τους και τους ευχήθηκε να είναι πάντα καλά και να επισκέπτονται κάθε χρόνο τον Άγιο Νικόλαο\nΤο ψηφοδέλτιο του ΠΑΣΟΚ σε ΗΡΑΚΛΕΙΟ, ΛΑΣΙΘΙ, ΡΕΘΥΜΝΟ, ΧΑΝΙΑ\nΡέθυμνο: «Πελάγη παιδικής δημιουργίας»\n2ο Φεστιβάλ σχολικών δραστηριοτήτων Ρεθύμνου, με Προγράμματα Αγωγής Υγείας, Περιβαλλοντικών & Πολιτιστικών θεμάτων και θέμα «Πελάγη παιδικής δημιουργίας», διοργανώνει η Δ/νση Α/θμιας Εκπ/σης Ρεθύμνου – Σχολικές δράσεις.\nΤο φεστιβάλ θα γίνει στο «Σπίτι του Πολιτισμού» την Πέμπτη 31 Μαΐου και την Παρασκευή 1 Ιουνίου, 9:00 – 15:00 & 18:00 - 22:00 και το Σάββατο 2 Ιουνίου 9:00 – 15:00 & 17:00 - 19:00\nΤην Τρίτη 29 Μαΐου, στο πλαίσιο των εκδηλώσεων «Ημέρες Ρεθύμνου» θα πραγματοποιηθεί στον Εικαστικό Παιδότοπο, διπλή συναυλία.\nΔύο μουσικοί συμπράττουν για να δημιουργήσουν μία ζυγιά με λαούτα. Ο Στέλιος Συκάκης και ο Δημήτρης Σιδερής επιχειρούν να αναδείξουν το κρητικό λαούτο ως σολιστικό όργανο, ακολουθώντας την μέχρι σήμερα διαμορφωμένη τεχνική και εξελίσσοντας την, με αφετηρία ρεπερτόριο των πρωτομαστόρων της κρητικής μουσικής. Δια μέσου της ενορχήστρωσης και της δημιουργικής εκμετάλλευσης του πλούσιου ηχητικού εύρους των κρητικών λαούτων προκύπτει ένα ιδιαίτερο μουσικό “χρώμα”.\nΧώρος: Εικαστικός Παιδότοπος\nΣτην τελική ευθεία βρίσκεται η διαδικασία με τις μελέτες για την ανάδειξη και αξιοποίηση του σπηλαίου Γερανίου, με απώτερο στόχο αυτό να... αποκατασταθεί και να καταστεί επισκέψιμο. Οι μελέτες έχουν κατατεθεί στο Κεντρικό Αρχαιολογικό Συμβούλιο προς έγκριση και αναμένεται το πράσινο φως για να προχωρήσουν οι ενέργειες που απαιτούνται και ο φάκελος του έργου να κατατεθεί προς ένταξη στο ΕΣΠΑ.\nΈνα πολύ σημαντικό έργο για το Ηράκλειο, αυτό του Πολιτιστικού Συνεδριακού Κέντρου Ηρακλείου, ανοίγει τις "πύλες" του για τους επισκέπτες... το ερχόμενο φθινόπωρο. Τον ερχόμενο Σεπτέμβριο το ΠΣΚΗ θα εγκαινιαστεί και λειτουργεί στο σύνολό του, με εξαίρεση την κεντρική αίθουσα, για την οποία εκκρεμεί ακόμη η απόφαση της διαχειριστικής αρχής του ΕΣΠΑ για την προμήθεια του εξοπλισμού.\nΔεκάδες δενδρύλια χασίς σε ποιμνιοστάσιο στα Σκούρβουλα Ηρακλείου\n106 δενδρύλια χασίς ύψους 20 εκ. έως 1μ και 50 εκ. βρέθηκαν το πρωί από άνδρες του ΤΑΕ Μεσσαράς σε ποιμνιοστάσιο ιδιοκτησίας ενός 40χρονου βοσκού που εργάζεται και ως εκδοροσφαγέας στα σφαγεία Μοιρών, στα Σκούρβουλα.\nΣτο σημείο βρέθηκε η 28χρονη σύζυγός του η οποία συνελήφθη. Λίγο αργότερα συνελήφθη και ο ίδιος ο 40χρονος ο οποίος σύμφωνα με τις πληροφορίες, παραδέχθηκε ότι είναι δικά του.


Διευρύνονται οι απώλειες στη Wall Street υπό τον φόβο παράτασης των μέτρων περιορισμού | Business Daily\n03 Απρ 2020 21:10 Ανανεώθηκε: 21:21\nΔιευρύνονται οι απώλειες στη Wall Street την ώρα που ο αυξανόμενος αριθμός κρουσμάτων αλλά και νεκρών στις ΗΠΑ από τον νέο κορονοϊό δημιουργεί ανησυχία για παράταση των μέτρων περιορισμού.\nΣυγκεκριμένα, τα κρούσματα πλησίασαν τις 250.000, την ώρα που οι θάνατοι έχουν ξεπεράσει τις 6.000. Ενδεικτικό είναι ότι η Νέα Υόρκη βίωσε τη φονικότερη ημέρα της από τον νέο κορονοϊό, με 562 νέους θανάτους σε ένα 24ωρο στην πολιτεία και το σύνολο των νεκρών να ανέρχεται σε 2.935, όπως έγινε γνωστό από τον κυβερνήτη Άντριου Κουόμο.\nΟ Κουόμο προειδοποίησε ότι άνθρωποι θα πεθάνουν σύντομα εξαιτίας της έλλειψης αναπνευστήρων και νοσοκομειακών κλινών, ενώ απηύθυνε έκκληση για αποστολή πόρων στη Νέα Υόρκη, που θα βοηθήσουν την πολιτεία να αντιμετωπίσει την ολοένα κι εντεινόμενη κρίση.\nΟι εξελίξεις αυτές μεγαλώνουν τους φόβους των επενδυτών ότι τα μέτρα περιορισμού θα συνεχίσουν να ισχύουν και μετά το τέλος Απριλίου, γεγονός που θα επιδεινώσει ακόμα περισσότερο τα μεγάλα προβλήματα που αντιμετωπίζει η αμερικανική οικονομία λόγω του κορονοϊού.\nΌπως έγινε γνωστό, στο υψηλότερο επίπεδο από το 2010 διαμορφώθηκε η ανεργία στις ΗΠΑ τον Μάρτιο, φθάνοντας στο 4,4%, με 701.000 θέσεις εργασίας να εξαφανίζονται, όπως ανακοίνωσε το υπουργείο Εργασίας της χώρας.\nΛίγο μετά τις 21:00 ώρα Ελλάδας ο Dow Jones υποχωρεί κατά -2,35% στις 20.910 μονάδες, ο S&P500 διολισθαίνει κατά -2,40% στις 2.466 μονάδες ενώ ο Nasdaq καταγράφει απώλειες κατά -2,47%.\nΣτα εμπορεύματα, το αργό πετρέλαιο κινείται ανοδικά κατά +8,33% στα 27,47 δολάρια το βαρέλι, ενώ το μπρεντ εκτοξεύεται κατά +12,56% στα 33.67 δολάρια το βαρέλι. Τέλος, ο χρυσός κινείται ανοδικά κατά +0,32% και στα 1.643 δολάρια ανά ουγγιά.\nΡάλι για τις γερμανικές μετοχές, καθώς η κυβέρνηση Μέρκελ ετοιμάζει νέο «πακέτο» 80 δισ. ευρώ. Θετική η πορεία για τα αμερικανικά futures.\nΕκτοξεύει 3% τον DAX το νέο πακέτο στήριξης στη Γερμανία\nΞεπέρασε τις 12.000 ο γερμανικός δείκτης για πρώτη φορά από τον Μάρτιο. Ανοδικές τάσεις στα futures της Wall Street παρά τις συνεχιζόμενες ταραχές στις ΗΠΑ.\n02 Ιουν 2020 12:55\nΑψηφούν τις ταραχές στις ΗΠΑ Ευρώπη, αμερικανικά futures\nΣτις εξελίξεις της πανδημίας και της άρσης του lockdown προτιμούν να στρέψουν την προσοχή τους οι επενδυτές, παρά την έκρυθμη κατάσταση που έχει δημιουργεί στις ΗΠΑ.\n02 Ιουν 2020 11:35\nΣε υψηλά τριμήνου οι αμερικανικοί δείκτης, καθώς επικρατούν προσδοκίες για γρήγορη ανάκαμψη της οικονομίας το δεύτερο εξάμηνο του έτους. Ευνοημένες οι μετοχές των τραπεζών και του real estate.\n01 Ιουν 2020 23:30


ΜΠΑΣΚΕΤ ΑΝΔΡΩΝ\nΠΡΩΤΗ ΗΤΤΑ ΠΑΛΛΕΣΒΙΑΚΟΥ 49-53 ΑΠΟ ΤΟΝ ΑΡΙΩΝΑ\nΧαρακτηρίζεται ως το πιο συναρπαστικό πρωτάθλημα των τελευταίων ετών αυτό που διεξάγεται, με τα τρία φαβορί να έχουν από μια ήττα. Αρίων, Παπάδος Γέρας και Παλλεσβιακός, με την αποτυχία του στο ντέρμπι του περασμένου Σαββάτου με τον Αρίωνα. Η μάχη πάντως, καλά κρατεί όσο οι αγωνιστικές θα περνάν και θα πηγαίνουμε στα πλέι οφ για τον τίτλο.\nΠαλλεσβιακός και Αρίων δεν πρόσφεραν σπουδαίο θέαμα, σε ένα ντέρμπι που σημαδεύτηκε από λάθη, όχι καλό ρυθμό, με αποτέλεσμα να υπάρξει χαμηλό σκορ. Ο νικητής ήταν καλύτερος εκεί όπου έπρεπε να χτυπήσει, κακός και άστοχος στις δύο τελευταίες περιόδους ο Παλλεσβιακός είχε να αντιμετωπίσει και τον τραυματισμό του Μιτζίκη, ο οποίος αποχώρησε. Με τον ίδιο τρόπο έφυγε από το παιχνίδι και ο Βασίλης Κούκουρας για λογαριασμό του Αρίωνα, οπότε τα δύο κανόνια και σκόρερ των ομάδων τους σίγησαν. Σκόραραν, όμως, οι συμπαίκτες τους. Στο ημίχρονο, ο Παλλεσβιακός πήρε μια σημαντική διαφορά 34-25, όμως η αντίδραση των αντιπάλων ήταν θετική έχοντας ως πρώτο σκόρερ τον Οικονόμου με 16 πόντους. Ο Μπουρούς είχε 11 και ο Κούκουρας 9. Για λογαριασμό του ηττημένου, ο Σχοινάκης πέτυχε 14, ο Ζεϊμπέκης 10.\nΣτα άλλα παιχνίδια της 10ης αγωνιστικής, δραματικό φινάλε είχε το παιχνίδι του Αστέρα Νίκης με την Ολυμπιάδα Μηθ., το οποίο κρίθηκε στην παράταση με νικητή το σωματείο από τον Μόλυβο και τελικό σκορ 65-70. Στην κανονική περίοδο οι δύο ομάδες έμειναν στο 59-59, όπως και το ημίχρονο έκλεισε με 26-26. Καραγιάννης 21, Παντελής 20, Τζανετέας 14, Μιχαλάκης 12, ήταν οι πρώτοι σκόρερ από τη νικήτρια. Ο Μαυρίδης πέτυχε 20 πόντους για λογαριασμό του Αστέρα και ο Μανιάτης 10.\nΤέλος, νίκη και για τον Αίολο 67-51 τον ΑΟΜ μετά από καλή εμφάνιση, με τον νικητή να προηγείται στο σκορ 27-22 έχοντας ως σούπερ σκόρερ τον Χατζούδη, ο οποίος σημείωσε 30 πόντους και 4 τρίποντα. Ακόμη, ο Χαραλαμπίδης είχε 10 πόντους. Για τον ηττημένο ΑΟΜ, ο Παπαναστασίου είχε 17 πόντους, ήταν, όμως, μόνος του για την ομάδα του, ενώ ο Κοπάνου πέτυχε 12 πόντους.\nΠΑΛΛΕΣΒΙΑΚΟΣ - ΑΡΙΩΝ ΓΣ 49-53\nΔεκάλεπτα: 14-14, 20-11, 9-18, 6-10\nΠΑΛΛΕΣΒΙΑΚΟΣ (Χρυσουλάκης): Βέτσος 2, Ιορδάνους 2, Σχοινάκης 14, Ζεϊμπέκης 10, Διόλατζης 5(1), Τζουραμάνης 3, Μιτζίκης 7, Προκοπίου, Γιαλαμάς, Παναγιωτίδης 4, Τρύπατζης 2.\nΑΡΙΩΝ ΓΣ (Καταύτος): Κούκουρας 9, Καλλίτσας 9(1), Πρασσάς 6(1), Πετρογιάννης, Μουλαρογιάννης 2, Μπουρούς 11, Οικονόμου 16(1), Πλωμαριτέλλης, Κατουσέλλης, Αλατζάς\nΑΣΤΕΡΑΣ ΝΙΚΗΣ - ΟΛΥΜΠΙΑΣ ΜΗΘΥΜΝΑΣ 65-70 (παρ. 59-59)\nΔιαιτητές: Σαλαβός Σπ. Γκιούρας Φ.\nΔεκάλεπτα: 11-15, 15-11, 17-17, 16-16, παράταση 6-11\nΑΣΤΕΡΑΣ ΝΙΚΗΣ (Καρέκος): Βογιατζόγλου 8, Χατζησάββας 4, Ταμβάκης 2, Μαυρίδης 20, Ανδριάνης 8, Μανιάτης 10, Ανδριανάκος 7(1), Καρέκος, Παναγόπουλος 2, Κούτουκας 2\nΟΛΥΜΠΙΑΣ ΜΗΘΥΜΝΑΣ (Καραγιάννης): Παντελής 20, Καραγιάννης 21(1), Τζανετέας 14, Καλαιτζής 2, Μιχαλάκης 12(1), Αλεξανδρής, Κλαρνέτατζης, Ακμούτσος, Κοτζαμάνης\nΑΙΟΛΟΣ ΜΥΤΙΛΗΝΗΣ - ΑΟ ΜΥΤΙΛΗΝΗΣ 67-51\nΔεκάλεπτα: 13-9, 14-13, 10-14, 30-15\nΑΙΟΛΟΣ ΜΥΤΙΛΗΝΗΣ (Γιαννίκος): Μισαηλίδης 9, Χαραλαμπίδης 10, Χατζούδης 30(4), Δουκάκης 7(1), Κοτσώνας 1, Κίζος 6, Κεφαλαδέλλης 3, Κομνηνός, Κοκιούσης, Αλεξίου\nΑΟ ΜΥΤΙΛΗΝΗΣ (Παπαναστασίου): Παπαναστασίου 17, Στεφάνου , Κοπάνου 12, Παρασχόπουλος 7, Μαλαπάσχας 5(1), Καλυβιανάκης 4, Στίγκας 1, Χειμάριος 1, Ρεπάνης, Φωτίου 1\n1.ΓΣ ΑΡΙΩΝ ΜΥΤΙΛΗΝΗΣ 17\n2.ΕΠΓΣ ΠΑΛΛΕΣΒΙΑΚΟΣ 17\n3.ΑΠΣ ΠΑΠΑΔΟΣ ΓΕΡΑΣ 15\n4.ΑΟ ΑΡΙΣΒΑΙΟΣ ΚΑΛΛ. 12\n5.ΑΕΠΣ ΑΙΟΛΙΚΟΣ 12\n6.ΜΑΚΑΡΕΑΣ ΑΓΡΑΣ 12\n7.ΑΙΟΛΟΣ ΜΥΤ. 11\n8.ΑΟ ΜΥΤΙΛΗΝΗΣ 11\n9.ΟΛΥΜΠΙΑΣ ΜΗΘ. 11\n10.ΑΙΓΕΥΣ ΠΛΩΜ. 10\n(τελευταία Α γύρου)\nΠαπάδος Γέρας Αρισβαίος


Γιάννης Αντετοκούνμπο: «Έχασα τον ύπνο μου μετά τη ρατσιστική επίθεση στον Θανάση» | Athens Voice\nΓιάννης Αντετοκούνμπο: «Έχασα τον ύπνο μου μετά τη ρατσιστική επίθεση στον Θανάση»\n«Υπάρχουν κάποιες στιγμές στη ζωή που λες ότι φτάνει ως εδώ»\nΓια το NBA, τον Σακίλ Ο' Νιλ, τους Νικς και την πρόσφατη ρατσιστική φραστική επίθεση που δέχθηκε ο αδελφός του Θανάσης μίλησε ο Έλληνας σταρ του NBA, Γιάννης Αντετοκούνμπο στην ΕΡΤ.\nΑναφέρθηκε ειδικά στον λόγο που τον ώθησε να πάρει θέση με την ανάρτησή του στο Instagram. «Δεν το έκανα πιο πολύ για εμένα και τον Θανάση το έκανα για ανθρώπους που αντιμετωπίζουν τον ρατσισμό στη ζωή τους», είπε ο Γιάννης και συμπλήρωσε «υπάρχουν κάποιες στιγμές στη ζωή που λες ότι φτάνει ως εδώ. Που λες ότι δεν πάει πιο κάτω. Έχασα τον ύπνο μου, στεναχωρήθηκα πολύ. Πιο πολύ δεν το έκανα για εμένα και τον Θανάση, το έκανα για ανθρώπους που αντιμετωπίζουν τον ρατσισμό στη ζωή τους. Ήταν ωραία και η κίνηση του πρωθυπουργού, Αλέξη Τσίπρα, που φόρεσε τη γαλανόλευκη φανέλα. Αν μπορεί να βγει κάποιος κατά του Θανάση, που εκπροσωπεί την Ελλάδα και παίζει στον Παναθηναϊκό, τι θα πει κάποιος για ένα παιδί στο δημοτικό. Φανταστείτε τι θα πει κάποιος σε ένα παιδί 5-7 χρονών. Ο Θανάσης εκπροσωπεί την Ελλάδα και παίζει με την ψυχή του, το διασκεδάζει περισσότερο από τον καθένα εκεί έξω».\nΕρωτηθείς για την ήττα από τους Νικς της Νέας Υόρκης, ο φόργουορντ των Μιλγουόκι Μπαλς :«Σίγουρα κάθε ήττα πονάει. Στόχος μας είναι η νίκη σε κάθε ματς. Σήμερα δεν ήμασταν όσο καλοί θέλαμε, θα υπάρχουν καλές και κακές στιγμές. Πρέπει να το διαχειρίζεσαι αυτό. Προσπαθώ να είμαι όσο σταθερός γίνεται».\nΓια το παρατσούκλι Superman που είπε ο Σακίλ Ο’ Νιλ ο Αντετοκούνμπο είπε: «Είναι τεράστιο κομπλιμέντο, πρόκειται για έναν από τους καλύτερους παίκτες στην ιστορία του NBA. Δεν θέλω να είμαι ο σούπερμαν, θέλω να παραμείνω ο Γιάννης. Ο Greek Freak».


Ενοικιαζόμενα για διακοπές σε Εθνικός Δρυμός Mount Warning National Park, Όρος Mount Warning: κλείστε Οικίες & άλλα | Vrbo\nΕνοικιάσεις εξοχικών κατοικίων: Εθνικός Δρυμός Mount Warning National Park\nΌρος Mount Warning\nΟ ποταμός Orchard Farmstay\nΚρίσταλ Κρικ - Χωρική απόδραση\nΜείνετε στη λίμνη Cudgen!\nΜοναδικό Farmstay σε ένα ανακαινισμένο γαλακτοκομείο\nΝτροπιαστική κοιλάδα Currumbin - Περιτριγυρισμένη από τη φύση\nΕθνικός Δρυμός Mount Warning National Park, Όρος Mount Warning: Πού να μείνετε;\nΕθνικός Δρυμός Mount Warning National Park: Στις καταχωρίσεις των καταλυμάτων μας για το 2020, θα βρείτε 204 διαφορετικά εξοχικά σπίτια. Από 105 Οικίες έως 41 Ξύλινες καλύβες, επιλέξτε το ιδανικό κατάλυμα για τις διακοπές σας ή για ένα σαββατοκύριακο. Με τη Vrbo θα νιώθετε όπως στο σπίτι σας.\nΝαι, φυσικά. Η Vrbo Ελλάδα προσφέρει 105 Οικίες σε Εθνικός Δρυμός Mount Warning National Park. Άλλοι δημοφιλείς τύποι ενοικιαζόμενων καταλυμάτων σε Εθνικός Δρυμός Mount Warning National Park περιλαμβάνουν:\nΝαι, μπορείτε να διαλέξετε το κατάλυμα διακοπών που προτιμάτε με αυτήν την επιλογή (πισίνα) ανάμεσα στα 64 τουριστικά καταλύματά μας σε Εθνικός Δρυμός Mount Warning National Park. Χρησιμοποιήστε τη μπάρα αναζήτησής μας για να αποκτήσετε πρόσβαση στα διαθέσιμα self catering καταλύματα.\nΝαι, η Vrbo Ελλάδα προσφέρει μια επιλογή 204 διαθέσιμων τουριστικών καταλυμάτων για απευθείας κράτηση online και 65 για άμεση κράτηση κοντά σε Εθνικός Δρυμός Mount Warning National Park. Μην περιμένετε, ρίξτε μια ματιά στα self-catering καταλύματά μας μέσω της μπάρας αναζήτησής μας και ετοιμαστείτε για το επόμενό σας ταξίδι σε Εθνικός Δρυμός Mount Warning National Park!\nΕθνικός Δρυμός Mount Warning National Park - Εξερευνήστε προορισμούς στη γύρω περιοχή\nΕνδοχώρα Byron Bay\nΕθνικός Δρυμός Lamington National Park\nΆπερ Χόρσου Κρικ\nΕθνικός Δρυμός Springbrook\nΠάρκο Mebbin National Park\nΠαραλία της Bilinga\nΖυθοποιία Burleigh Brewing Company\nΓήπεδο Γκολφ Boomerang Farm\nΣυγκρότημα μηχανοκίνητου αθλητισμού Mallawa\nΠαιδική Χαρά Palm Beach Pirate Treasure Island Playground\nΠάρκο Schuster Park\nΚαταφύγιο Άγριων Ζώων Currumbin\nΙδιωτικό Νοσοκομείο John Flynn\nΑκρωτήριο Point Danger\nΚοινοτικό Κέντρο Kirra Hill Community Center\nΠανεπιστήμιο Southern Cross University - Gold Coast


Χ.Α: Πολλά εν ολίγοις από τον… Παρατηρητικό- Ξεχάστε αυτά που ξέρατε από το παρελθόν (9.7.2021)-\nΧ.Α: Πολλά εν ολίγοις από τον… Παρατηρητικό- Ξεχάστε αυτά που ξέρατε από το παρελθόν (9.7.2021)\nΞεχάστε αυτά που ξέρατε από το παρελθόν- Ούτε ο Μουρίνιο τέτοιο τείχος στο 0,38.\nΣΠΕΙΣ: Εξαιρετική συμπεριφορά κλείνοντας σταθερή στα 8€, ουσιαστικά όμως με άνοδο κοντά στο 1%, αν λάβουμε υπόψη ότι έκοψε και μέρισμα. Η μόνη που διεσώθη από την …ΠΠΣΠ\nΙΝ…: Τα χθεσινά ΙΝ έγιναν OUT σήμερα με τη μαμά όμως να έχει σταθεί αξιοπρεπώς (-1,60%) συγκριτικά πάντα με την περιρρέουσα ατμόσφαιρα, και με την προς την αλλοδαπή άγουσα θυγατέρα να χάνει αρκετά από τα χθεσινά της υπερκέρδη.\nΕΛΓΕΚ: Ούτε ο Μουρίνιο τέτοιο τείχος στο 0,38. Κάτι ξώφαλτσα πέρασαν οριακά πιο κάτω, αλλά το πούλμαν επανήλθε προς αποκατάσταση της τάξης\nΒΙΟΣΚ: Ξεχάστε αυτά που ξέρατε από το παρελθόν. Θα έχετε παρατηρήσει υποθέτω την εξαιρετική της συμπεριφορά το χρονικό διάστημα των τελευταίων μηνών. Και συναλλαγές κάνει, και στα υψηλά των τελευταίων ετών βρίσκεται και το κυρίως αντικείμενό της είναι επίκαιρο …πιο hot δεν γίνεται…για να μην πούμε το νερό νεράκι! Στα 0,44 σήμερα\nΕΒΡΟΦ: Και μια που είμαστε στο υγρό στοιχείο, θα θυμάστε τη διαφήμιση με το Βλάχας το εβαπορέ (είχαμε και ζαχαρούχο τότε) που μεγάλωνε γερά παιδιά. Για να δούμε μήπως βρήκε διάδοχο στην Εβροφάρμα. Με άνοδο 2,36% στα 1,085\nΕΚΤΕΡ: Ανοδικά κινήθηκε από την αρχή της συνεδρίασης λόγω …Πάρου (περιμένει κι άλλα από το νησί), έκανε πράξεις και στο 1,20, αλλά λόγω αρνητικού κλίματος περιόρισε τα κέρδη της στο 3,14%\nREDS: Αφού έπεσε κι ο Καμπάς, τι περιμένατε;


Δ.Α.Κ.Ε. θέσεις για την εκπαίδευση | Β΄ Ε.Λ.Μ.Ε. ΕΒΡΟΥ\nΕΚΛΟΓΕΣ ΕΛΜΕ 2008\nΤα βασικά μας αιτήματα είναι :\nΗ οικονομική αναβάθμιση του κλάδου (Εκπαιδευτικό Μισθολόγιο)\nΗ ύπαρξη θεσμοθετημένης επιμόρφωσης με τη δημιουργία Σχολής Επιμόρφωσης Εκπαιδευτικών\nΗ διασφάλιση των οργανικών θέσεων στην Επαγγελματική Εκπαίδευση\nΗ αυτονομία του Λυκείου\nΤο σύστημα εισαγωγής στα ΑΕΙ-ΤΕΙ να τελεί υπό την ευθύνη του ΥΠΕΠΘ και της Δευτεροβάθμιας εκπαίδευσης (διατήρηση του αδιάβλητου ισχύοντος συστήματος εισαγωγής των πανελλαδικών εξετάσεων).\nΒΑΣΙΚΗ ΚΑΤΑΡΤΙΣΗ – ΔΙΟΡΙΣΜΟΙ\nΥποχρεωτική εισαγωγή Παιδαγωγικών μαθημάτων και Διδακτικής (Γενική και Ειδικές), από όλες τις Πανεπιστημιακές Σχολές.\nΤην δημιουργία Σχολών Παιδαγωγικής κατάρτισης (ενός έτους), στα ΑΕΙ.\nΗ ΔΑΚΕ υποστηρίζει ότι οι αναπληρωτές που συµπληρώνουν 18 µήνες εκπαιδευτική προϋπηρεσία να διορίζονται .\nΟ διαγωνισμός επιλογής εκπαιδευτικών (ΑΣΕΠ) να γίνεται ανά τριετία.\nΕΠΙΜΟΡΦΩΣΗ ΓΙΑ ΟΛΟΥΣ ΤΟΥΣ ΕΚΠΑΙΔΕΥΤΙΚΟΥΣ\nΔιετής Σχολή Παιδαγωγικής Επιμόρφωσης και Διοίκησης. Η εισαγωγή των εκπαιδευτικών θα γίνεται κατόπιν εξετάσεων. Στο πρόγραμμα σπουδών οι επιμορφούμενοι θα διδάσκονται Παιδαγωγικά μαθήματα και Διδακτικές καθώς και μαθήματα σχετικά με την Οργάνωση και Διοίκηση της Εκπαίδευσης.\nΥποχρεωτική: Τρίμηνη Εισαγωγική Επιμόρφωση – Περιοδική – Ταχύρυθµη.\nΑύξηση των Εκπαιδευτικών Αδειών για την απόκτηση μεταπτυχιακών και Διδακτορικών τίτλων σε θέματα σχετικά με την Διοίκηση της εκπαίδευσης και το γνωστικό αντικείμενο.\nΤην ίδρυση Διετούς Σχολής Παιδαγωγικής Επιμόρφωσης και Διοίκησης.\nΑύξηση των Εκπαιδευτικών Αδειών σε θέματα σχετικά με την Διοίκηση της εκπαίδευσης.\nΑΞΙΟΛΟΓΗΣΗ: ΒΑΣΙΚΗ ΠΑΡΑΜΕΤΡΟΣ ΤΗΣ ΕΚΠΑΙΔΕΥΤΙΚΗΣ ΔΙΑΔΙΚΑΣΙΑΣ\nΗ ΔΑΚΕ προτείνει\nΤην συνολική αξιολόγηση της εκπαιδευτικής μονάδας.\nΤην αυστηρή αξιολόγηση των σχολικών εγχειριδίων και των εποπτευόντων αρχών των εκπαιδευτικών (Παιδαγωγικό Ινστιτούτο, ΚΕΕ, Σχολικοί Σύμβουλοι).\nΤην αντικειµενική και συνολική αξιολόγηση του εκπαιδευτικού συστήµατος και των συντελεστών του.\nΤην Παιδαγωγική και Διδακτική αξιολόγηση του Εκπαιδευτικού με αξιοκρατικές διαδικασίες.\nΟΙΚΟΝΟΜΙΚΑ- ΣΥΝΤΑΞΙΟΔΟΤΙΚΑ -ΑΣΦΑΛΙΣΤΙΚΑ\nΗ ΔΑΚΕ προτείνει και διεκδικεί:\nΆµεση καθιέρωση του Εκπαιδευτικού Μισθολογίου\nΚατοχύρωση πλήρους συνταξιοδοτικού δικαιώµατος στα 30 χρόνια υπηρεσίας.\nΚατοχύρωση της σύνταξης στο ύψος του 80% των συνολικών αποδοχών του χρόνου αποχώρησης.\nΠλήρη ιατροφαρµακευτική κάλυψη.\nΘεσµοθέτηση κλαδικών συλλογικών συµβάσεων εργασίας για όλα τα θέµατα που µας αφορούν. Ουσιαστική αύξηση της υπερωριακής απασχόλησης των καθηγητών, της αµοιβής για ενισχυτική διδασκαλία καθώς και κάθε είδους αµοιβών που έχουν σχέση µε τις εξετάσεις.\nΝομική κατοχύρωση καταβολής των πάσης φύσεως δεδουλευμένων εντός τριμήνου.\nΔιασφάλιση των αποθεματικών των Ταμείων και κάλυψη τυχών απωλειών (επενδύσεις σε μετοχές, ομόλογα) από το κράτος. Εξασφάλιση και άμεση καταβολή του Εφάπαξ, της κύριας σύνταξης και των επικουρικών ταμείων.\nΕΙΔΙΚΗ ΑΓΩΓΗ – ΠΕΙΡΑΜΑΤΙΚΑ – ΜΟΥΣΙΚΑ ΣΧΟΛΕΙΑ\nΣτην Σχολή Παιδαγωγικής Κατάρτισης και Διοίκησης να υπάρχει ειδικό πρόγραμμα επιμόρφωσης εκπαιδευτικών Ειδικής Αγωγής.\nΝα καλυφθούν οι Θέσεις συμβούλων Ειδικής Αγωγής Β/θμιας εκπαίδευσης.\nΟλοκληρωμένο και σύγχρονο θεσμικό πλαίσιο για τα Πειραματικά και Μουσικά Σχολεία.\nΣτα πλαίσια της διοικητικής αναμόρφωσης του εκπαιδευτικού συστήματος, προτείνουμε τη δημιουργία οργανωμένης οικονομικής και νομικής υπηρεσίας στη Διεύθυνση Δευτεροβάθμιας Εκπαίδευσης. Για το σκοπό αυτό προτείνουμε την ίδρυση οργανικών θέσεων των κλάδων ΠΕ13 (νομικών), ΠΕ09 (οικονομολόγων) και συναφών ειδικοτήτων σε κάθε Διεύθυνση Δευτεροβάθμιας Εκπαίδευσης. Κάθε ζήτημα οικονομικής και νομικής υφής θα πρέπει να αντιμετωπίζεται σε επίπεδο Διεύθυνσης από το αρμόδιο τμήμα. Στόχος είναι η αποδέσμευση του εκπαιδευτικού προσωπικού από άλλες εργασίες πέρα από τον παιδαγωγικό τους ρόλο.\nΕπίσης προτείνουμε την οικονομική αυτοτέλεια των Γραφείων και Διευθύνσεων Δευτεροβάθμιας Εκπαίδευσης με την χορήγηση του ανάλογου κονδυλίου απευθείας στις Διευθύνσεις ή τα Γραφεία για να ξεπεραστεί η οικονομική δυσπραγία που τις μαστίζει (καθώς σήμερα αναζητούνται οικονομικοί πόροι μέσω σχολικών μονάδων).\nΤο μάθημα των θρησκευτικών είναι μάθημα ενταγμένο στο πλαίσιο του ελληνικού σχολείου και εκπληρώνει παιδαγωγικούς και όχι εκκλησιαστικούς σκοπούς. Η ελληνική κοινωνία, μέσω των εκπροσώπων της, που νομοθετούν, επιθυμεί να διδάσκονται τα παιδιά, ανάμεσα στα άλλα γνωστικά αντικείμενα και το φαινόμενο της θρησκείας, με ιδιαίτερη βαρύτητα στη θρησκευτική παράδοση της χώρας, δηλ. στα δόγματα και στη ζωή της Ορθοδοξίας. Θεωρούμε ότι η ορθόδοξη πίστη και εκκλησία αποτελεί μια βασική διάσταση της εθνικής μας ταυτότητας. Γι’ αυτόν τον λόγο ανεξάρτητα με το αν κανείς πιστεύει η όχι, η γνώση των βασικών ουσιαστικών στοιχείων της ορθοδοξίας, της ιστορικής εξέλιξης της εκκλησίας και του ρόλου που αυτή έπαιξε στη διαμόρφωση της νεοελληνικής κοινωνίας και πολιτισμού αποτελεί βασική προϋπόθεση για να καταλάβουμε ποιοι είμαστε και πως λειτουργούμε στον χώρο και χρόνο.\nΗ ΔΑΚΕ πιστεύει ότι το μάθημα των θρησκευτικών πρέπει να είναι υποχρεωτικό. Σχετικά τώρα με τους αλλόθρησκους και αλλόδοξους μαθητές θα πρέπει να δούμε, για λόγους εναρμόνισης με τα Ευρωπαϊκά δεδομένα, τι συμβαίνει σε άλλες χώρες (π.χ. Φινλανδία, Βέλγιο, Λουξεμβούργο, Γερμανία, Πορτογαλία, Ισπανία), με παρόμοιο σύστημα εκπαίδευσης. Οι χώρες αυτές έχουν θεσπίσει στη θέση τού μαθήματος των «θρησκευτικών» (όποιας μορφής και περιεχομένου) εναλλακτικό μάθημα (Ηθική, Φιλοσοφία, Κοινωνική Παιδεία κ.λπ.) υποχρεωτικό για όσους μαθητές ζητήσουν απαλλαγή από το μάθημα των θρησκευτικών. Στο πλαίσιο αυτό, η ΔΑΚΕ Καθηγητών προτείνει, όσοι απαλλάσσονται να παρακολουθούν υποχρεωτικά σε παράλληλο τμήμα μάθημα συναφές με αυτό των θρησκευτικών (Θρησκειολογία ή Ηθική ή Στοιχεία Θρησκευτικού Πολιτισμού ή άλλο), το οποίο θα διδάσκεται από καθηγητή της ειδικότητας ΠΕ01.


Πρόκριση για Big Ballers, S. Longinus, Θαλασσόλυκους Β, Ασ. Γαλάτες! - Age Of Basketball\nHome / Πάνος Ζαχαρογιάννης 2013-14 / Πρόκριση για Big Ballers, S. Longinus, Θαλασσόλυκους Β, Ασ. Γαλάτες!\nΠρόκριση για Big Ballers, S. Longinus, Θαλασσόλυκους Β, Ασ. Γαλάτες!\nΤέσσερις σειρές είχαν φτάσει σε 3ο παιχνίδι στους «32» του Κυπέλλου ΑΓΣ Πολυνίκης, με τους Θαλασσόλυκους Β να παίρνουν την πρόκριση από τους Aces με 73-69, τους Ασυμβίβαστους Γαλάτες να κερδίζουν για το 2-1 με 65-60 τους Κέρβερους, τους Big Ballers να επικρατούν με 48-42 της Μαύρης Θύελλας και τη Saint Longinus B.C. να κάνει το 2-1 με 75-63 επί της CSKA Μπόχας.\nΑΣΥΜΒΙΒΑΣΤΟΙ ΓΑΛΑΤΕΣ – ΚΕΡΒΕΡΟΙ 65-60\n(14-18, 27-41, 48-49, 65-60)\nΟι Ασυμβίβαστοι Γαλάτες κέρδισαν τους Κέρβερους με 65-60 και με 2-1 νίκες πήραν την πρόκριση. Το ματς ξεκίνησε με 2-7 από Λεβεντούρη, Μιχαηλίδη Ι., Συλιγνάκη, Μιχαηλίδη Α. και Κανέλλο, για να πάμε στο 10-10, πριν κλείσει η περίοδος 14-18 από Ανδρικόπουλο Τ., Τύμπα, Κανέλλο, Σκληράκη, Δριβάκο Α. και Συλιγνάκη. Από το 17-20 οι Κέρβεροι με 0-7 πήγαν στο 17-27, για να γίνει το 24-32, πριν ακολουθήσει ένα νέο 0-7 από Χαρίδη και Στέλιο, 24-39. Το πρώτο ημίχρονο ολοκληρώθηκε 27-41 από Τύμπα, Λεβεντούρη και Κανέλλο.\nΜε τρίποντο του Σκληράκη ξεκίνησε το δεύτερο μέρος, 27-44, για να τρέξουν οι Ασυμβίβαστοι Γαλάτες ένα 8-0 μέχρι το 35-44, πριν σκοράρει με νέο τρίποντο ο Χαρίδης για το 35-47. Όμως, η νέα απάντηση των Ασυμβίβαστων Γαλατών με 11-0, έφερε τις δύο ομάδες στον πόντο, 46-47, με την 3η περίοδο να κλείνει 48-49. Μάλιστα, δεν άργησε να έρθει και η προσπέραση, 53-52 από τον Τύμπα, αλλά και η ισοπαλία, 58-58 με 3:10 για το φινάλε. Κοντογιάννης και Κανέλλος έγραψαν το 60-59 με 1:00 ακόμη, Τύμπας και Κανέλλος το 62-60 στα 20 δευτερόλεπτα, για να τελειώσει το ματς από Ανδρικόπουλο Τ. και Λεβεντούρη στο 65-60.\nΓια τους νικητές ο Ανδρικόπουλος Τ. είχε 19 πόντους, ο Τύμπας 13 και οι Λεβεντούρης, Πουλίδης, Κοντογιάννης από 7. Για τους Κέρβερους ο Χαρίδης είχε 16, ο Κανέλλος 12 και οι Σκληράκης, Μιχαηλίδης Ι. από 8.\nΑσυμβίβαστοι Γαλάτες (Ανδρικόπουλος Α.): Ανδρικόπουλος Α., Λεβεντούρης Κ. 7, Μιχαλόπουλος Γ. 5, Πουλίδης Σ. 7, Ναούμης Χ. 2, Τύμπας Α. 13, Κοντογιάννης Χ. 7, Κρανιώτης Γ. 5 (1), Σιμιτζής Γ., Ανδρικόπουλος Τζ. 19 (1).\nΚέρβεροι (Συλιγνάκης Γ.): Συλιγνάκης Γ. 4, Σκληράκης Ε. 8 (1), Βουδούρης Β., Κανέλλος Γ. 12, Στέλιος Α. 5, Μιχαηλίδης Ι. 8, Μιχαηλίδης Α. 3, Χαρίδης Α. 16 (4), Δριβάκος Φ. 2, Δριβάκος Α. 2.\nΜΑΥΡΗ ΘΥΕΛΛΑ – BIG BALLERS 42-48\n(12-10, 22-26, 37-37, 42-48)\nΟι Big Ballers κέρδισαν τη Μαύρη Θύελλα με 42-48 και πήραν την πρόκριση με 1-2 νίκες. Το ματς ξεκίνησε με 8-8 από Ζήση Γ., Αλεξόπουλο, Πουμπουρίδη, Κρίνη και Λόντο, για να πάμε στο κλείσιμο της περιόδου και το 12-10 από Νίκολιτς και Θεοδωρακίδη. Η Μαύρη Θύελλα ανέβασε την υπέρ της διαφορά στους επτά πόντους, 17-10, για να απαντήσουν οι Big Ballers με 0-8 ως το προσπέρασμα και το 17-18. Ο Ζήσης Γ. έκανε το 19-18, για να ακολουθήσει νέο 0-8 από Πουμπουρίδη, Κρίνη και Χερουβείμ ως το 19-26, πριν τελειώσει το πρώτο μέρος από τρίποντο του Σταθόπουλου, 22-26.\nΣτο ξεκίνημα της επανάληψης έγινε το 26-30, Βασιλάκης και Μπουκουβάλας έγραψαν τον 26-34, για να τρέξει η Μαύρη Θύελλα ένα 7-0 φτάνοντας στον πόντο, 33-34. Ο Πουμπουρίδης σκόραρε για το 33-37, πριν κλείσει το 3ο δεκάλεπτο ισόπαλο, 37-37, από Νίκολιτς και Αλεξόπουλο. Νέα ισοπαλία, 40-40, με τον Νίκολιτς να κάνει το 42-40, πριν ακολουθήσει ένα 0-8 από τους Big Ballers, το οποίο διαμόρφωσε και το τελικό 42-48 από Πουμπουρίδη, Μπουκουβάλα, Γιαννόπουλο και Βασιλάκη.\nΓια τους νικητές ο Πουμπουρίδης είχε 16 πόντους και ο Λόντος 8. Για τη Μαύρη Θύελλα ο Νίκολιτς είχε 17, ο Ζήσης Γ. 10 και ο Σταθόπουλος 9.\nΜαύρη Θύελλα (Ζήσης Δ.): Σταματελόπουλος Θ., Νίκολιτς Β. 17, Χριστόπουλος Π. 2, Σταθόπουλος Π. 9 (3), Αλεξόπουλος Σ. 4, Ζήσης Γ. 10 (2), Κούλουμπος Ν., Ζήσης Δ..\nBig Ballers (Παπαθανασίου Ε.): Γιαννόπουλος Δ. 4, Βασιλάκης Σ. 4, Κρίνης Ν. 4, Νικολαΐδης Α., Πουμπουρίδης Ι. 16, Θεοδωρακίδης Δ. 4, Μαζαράκας Π. 1, Γιαννιός Χ., Χερουβείμ Σ. 1, Λόντος Φ. 8 (2), Μπουκουβάλας Ι. 6.\nΘΑΛΑΣΣΟΛΥΚΟΙ Β – ACES 73-69\n(18-11, 36-34, 48-52, 73-69)\nΟι Θαλασσόλυκοι Β κέρδισαν τους Aces με 73-69 και πήραν την πρόκριση με 2-1 νίκες. Το ματς ξεκίνησε με 5-5 από Τεντόμα, Μαράκη, Καραγιαννίδη, Κελεπούρη και Φελεμέγκα, πήγε στο 12-7, για να κλείσει η περίοδος 18-11 από Τεντόμα, Μανάι, Τσεκούρα Ν. και Κελεπούρη. Μαράκης και Τσεκούρας Ν. έγραψαν το 23-13, ενώ Τεντόμας και Φελεμέγκας το 25-16, πριν ακολουθήσει ένα 5-0 ως το 30-16 και αντιστοίχως ένα 0-6 ως το 30-22. Βελέντζας και Κελεπούρης σκόραραν για το 36-26, με το πρώτο ημίχρονο να ολοκληρώνεται στο καλάθι, με 0-8 από Τσεκούρα Ν. και Κελεπούρη, 36-34.\nΣτο ξεκίνημα της επανάληψης οι Aces έφτασαν και στον πόντο, 41-40 και 43-42, για να περάσουν μάλιστα και μπροστά, 43-49, από Μωράκη, Κούπα και Φελεμέγκα. Η 3η περίοδος έκλεισε 48-52, για να φτάσουμε στην ισοφάριση, 52-52 από Τεντόμα και Γκότση, πριν γίνει το προσπέρασμα, 55-54 από τον Αδαμίδη. Μάλιστα, η διαφορά έφτασε και στο +9, 66-57, πριν πέσει στους τρεις, 68-65 με 1:54 για το φινάλε. Τεντόμας και Κελεπούρης έγραψαν το 69-67, με Βελέντζα και Μαράκη να κάνουν το 72-67, με 1:05 ακόμη. Ο Κελεπούρης μείωσε 72-69 στα 50 δευτερόλεπτα, αλλά ως εκεί για την ομάδα του, με τον Τεντόμα να διαμορφώνει το τελικό 73-69.\nΓια τους νικητές ο Τεντόμας είχε 20 πόντους, ο Μαράκης 18 και ο Καραγιαννίδης 10. Για τους Aces ο Κελεπούρης είχε 24 πόντους, ο Τσεκούρας Ν. 13, ο Φελεμέγκας 12 και ο Τσεκούρας Χ. 8.\nΘαλασσόλυκοι Β (Καραγιαννίδης Τ.): Καραγιαννίδης Τ. 10, Γκότσης Γ. 2, Ασίκης Δ. 6, Μαλτέζος Δ., Μαράκης Α. 18 (3), Τεντόμας Ν. 20 (1), Αδαμίδης Ν. 6 (2), Βελέντζας Γ. 5, Μανάι Δ. 6.\nAces (Καλοπήτας Μ.): Αλευριάδης Γ. 1, Κούπας Π. 2, Τσεκούρας Χ. 8, Καλοπήτας Μ., Μαυρογιώργης Κ., Μαγγανάς Α. 2, Κελεπούρης Π. 24, Μωράκης Μ. 4 (1), Καπέτης Δ. 3 (1), Φελεμέγκας Γ. 12 (2), Τσεκούρας Ν. 13.\nCSKA ΜΠΟΧΑΣ – SAINT LONGINUS 63-75\n(11-17, 27-40, 40-54, 63-75)\nΗ Saint Longinus B.C. κέρδισε την CSKA Μπόχας με 63-75 και με σκορ 1-2 πήρε την πρόκριση. Το ματς ξεκίνησε με 5-5 και 7-7, για να πάμε στο 7-13 από Κασιμάτη και Σταθόπουλο, πριν κλείσει η περίοδος 11-17 από Οικονομίδη, Κοσμόπουλο και Χατζηνικολάου. Η διαφορά μειώθηκε στο καλάθι, 15-17, Γκουτσιουκώστας Κ. και Χάσκας έγραψαν το 19-22, Διαμαντής και Σταθόπουλος το 21-25, για να πάμε στο 24-25 από τρίποντο του Γκουτσιουκώστα Α. Όμως, η Saint Longinus B.C. έτρεξε ένα εντυπωσιακό 0-15 μέχρι το 24-40, πριν ολοκληρώσει το ημίχρονο ένα τρίποντο του Κοντιζά, για το 27-40.\nΣτο ξεκίνημα της επανάληψης έγινε το 28-42, Χάσκας και Κασιμάτης έκαναν το 28-46, πριν απαντήσει η CSKA Μπόχας με τον Οικονομίδη, 32-46. Ο τελευταίος με τον Χατζηνικολάου έγραψαν το 37-50, για να κλείσει η 3η περίοδος 40-54 από Γκουτσιουκώστα Κ. και Καγιάφα. Η Saint Longinus B.C. με ένα 0-8 έκανε το 40-62, απάντησε η CSKA Μπόχας με 9-0 ως το 49-62 και με 8-2 ως το 57-64. Οικονομίδης και Σταθόπουλος σκόραραν για το 59-69, για να ακολουθήσει ένα 4-0 της CSKA Μπόχας, που την έφερε σε απόσταση βολής, 63-69. Όμως, μέχρι το τέλος, η Saint Longinus B.C. έκανε ένα 0-6 με τον Κασιμάτη και πήρε τη νίκη με 63-75.\nΓα τους νικητές ο Κασιμάτης είχε 25 πόντους, ο Σταθόπουλος 13, ο Χατζηνικολάου 11, ο Γεωργούτσος 9, και ο Χάσκας 7. Για την CSKA Μπόχας ο Οικονομίδης είχε 21, ο Γκουτσιουκώστας Κ. 17 και ο Διαμαντής 7.\nCSKA Μπόχας (Γκουτσιουκώστας Κ.): Κοντιζάς Ν. 6 (2), Καραλής Α. 2, Διαμαντής Δ. 7 (1), Ζώης Σ. 1, Γκουτσιουκώτας Κ. 17, Γκουτσιουκώστας Α. 5 (1), Οικονομίδης Α. 21, Τσικλής Γ., Κριθαράς Κ. 4.\nSaint Longinus B.C. (Λοράνδος Γ.): Χάσκας Χ. 7, Σταθόπουλος Β. 13 (2), Χατζηνικολάου Γ. 11, Καγιάφας Π. 6, Κοσμόπουλος Δ. 4, Κασιμάτης Π. 25 (1), Γεωργούτσος Σ. 9 (3).


Η Subaru ετοιμάζει το νέο WRX STI με 400 ίππους για το 2021! - THETIMES.GR\nΑν υπάρχει κάτι που οι petrolheads ανά τον κόσμο περιμένουν από την μελλοντική γκάμα της Subaru, αυτό είναι ο διάδοχος του θρυλικού WRX STI.Το πρόσφατο δημοσίευμα του Forbes λοιπόν, θα χαροποιήσει πολλούς καθώς αναφέρει ότι η ιαπωνική εταιρία δουλεύει πάνω στο μοντέλο και πως η κορυφαία, STI έκδοση του, θα κινείται χάρη σε έναν υπερτροφοδοτούμενο boxer κινητήρα 2,4 λίτρων με απόδοση 400 ίππων και ροπή που θα αγγίζει τα 500 Nm!\nΟ κινητήρας αυτός, σύμφωνα με ανεπιβεβαίωτες πληροφορίες που προέρχονται από ανθρώπους “κοντά στο project”, βασίζεται στον FA24 που κινεί το τρέχον Legacy/Outback καθώς και το Ascent SUV. Σε εκείνες τις εφαρμογές όμως, δεν παράγει περισσότερα από 260 άλογα οπότε για να φτάσουμε στο επίπεδο που φημολογείται πως στοχεύει η Subaru, θα περάσει από ένα εκτενές πρόγραμμα αναβάθμισης. Θα αποκτήσει νέο στροφαλοφόρο άξονα και πιστόνια, θα αυξηθεί η πίεση υπερπλήρωσης, θα αλλάξει ο χρονισμός των βαλβίδων και πιθανώς, οι ίδιες οι βαλβίδες και η εισαγωγή/εξαγωγή. Έτσι θα φτάσει στο σημείο να παράγει 400 ίππους αξιόπιστα ενώ όπως είναι λογικό και αναμενόμενο, θα συνδυάζεται με το δοκιμασμένο σύστημα τετρακίνησης της Subaru.\nΤο θέμα της εμφάνισης είναι λίγο πιο πολύπλοκο. Η λογική λέει ότι το μελλοντικό WRX STI θα αντλεί πολλά στοιχεία από το Viziv Performance Concept του 2017 αλλά η προϊστορία της Subaru δεν εμπνέει ιδιαίτερη εμπιστοσύνη. Όπως και να έχει, είμαστε σίγουροι ότι οι σχεδιαστές έχουν λάβει υπόψιν το feedback των προηγούμενων ετών και θα καταφέρουν να δημιουργήσουν ένα αθλητικό και επιθετικό σχήμα που θα ικανοποιεί τους οπαδούς της φίρμας και της σπορ οδήγησης γενικότερα.


Γ. Κυρίτσης, Ακυρώστε, ή αναβάλετε και τις δύο συνεδριάσεις και συγκαλέστε ξανά το Δ.Σ. στην ΟΜΟΦΩΝΗ απόφαση του Κοινοτικού Συμβουλίου Πυλίου.\nΜε δύο προσκλήσεις (μία για ειδική συνεδρίαση και μια για τακτική) καλείτε τα μέλη του Δ.Σ. σε συνεδρίαση, από ότι καταλαβαίνουμε σήμερα, αφού στην πρόσκληση της τακτικής συνεδρίασης ημερομηνία συνεδρίασης αναγράφεται η 22 Οκτωβρίου(!!!) και της ειδικής η 22 Νοεμβρίου.\nΌσον αφορά στην ειδική συνεδρίαση που αφορά στην «ΕΓΚΡΙΣΗ ΑΠΟΛΟΓΙΣΜΟΥ-ΙΣΟΛΟΓΙΣΜΟΥ ΚΑΙ ΑΠΟΤΕΛΕΣΜΑΤΩΝ ΧΡΗΣΕΩΝ ΔΗΜΟΥ ΚΩ , ΟΙΚΟΝ. ΕΤΟΥΣ 2018» οφείλατε κατ’ αρχήν να σεβαστείτε την απουσία εκτός Κω της Αντιδημάρχου, της περιόδου 2014-2019 κ. Παπαχρήστου, η οποία σας έχει ενημερώσει ότι θα απουσιάζει εκτός Κω μέχρι τις 26/11/19 και βεβαίως σε συνεννόηση με το Προεδρείο του Δ.Σ. και τον ορκωτό λογιστή να ορίσετε άλλη ημερομηνία, αφού ουσιαστικά το θέμα αφορά περίοδο χρήσης της δημοτικής αρχής της ΔΥΝΑΜΗΣ ΑΛΛΑΓΗΣ και ο φυσικός εισηγητής που θα μπορούσε να δώσει απαντήσεις σε ερωτήσεις συναδέλφων ήταν η κ. Παπαχρήστου.\nΔεν πράξατε ούτε το ένα ούτε το άλλο.\nΌσον αφορά στην τακτική συνεδρίαση με λύπη παρακολουθούμε τη συνεχή απαξίωση των Συμβουλίων των Δημοτικών Κοινοτήτων.\nΕιδικά των μη ελεγχομένων από τη Δημοτική Αρχή.\nΕσείς όμως ως Πρόεδρος οφείλετε να υπηρετείτε το σώμα και να διαφυλάττετε το κύρος του, όπως επίσης να τηρείτε την υποχρέωση, θέματα που ζητούν τα Κοινοτικό συμβούλια να εισαχθούν στο Δ.Σ να τα εισάγετε άσχετα με τη διάθεση της Δημοτικής Αρχής.\nΌταν δε τα θέματα αφορούν μείζονα ζητήματα που απασχολούν την τοπική κοινωνία είναι ακόμα μεγαλύτερη η υποχρέωση σας να σέβεστε τις αποφάσεις των Κοινοτικών Συμβουλίων.\nΈνα τέτοιο μείζον θέμα αποτελεί η διαχείριση του μεταναστευτικού για το οποίο η Δημοτική Αρχή τηρεί σιγήν ιχθύος ακόμα και σε απροκάλυπτες δηλώσεις, παραγόντων, περί επέκτασης των υπαρχουσών δομών, που παράτυπα λειτουργούν, ή και ίδρυσης νέων….\nΌσοι δε παρακολουθούν τις εξελίξεις αλλά και δηλώσεις Κυβερνητικών παραγόντων, είδαν και άκουσαν τις δηλώσεις του εκπροσώπου τύπου της Κυβέρνησης κ.Πέτσα ότι : «το σχέδιο ήταν σε πλήρη συνεννόηση με τους δημάρχους…»\nΑπό μόνο του αυτό δημιουργεί την αίσθηση ότι κάποιοι θέλουν να βάλουν κάτω από το χαλί το πρόβλημα.\nΉταν και εξακολουθεί να είναι για σας μια ευκαιρία να αρθείτε στο ύψος των περιστάσεων και να διαφυλάξετε τόσο τον εαυτό σας όσο και το κύρος του θεσμού που υπηρετείτε.\nΑκυρώστε, ή αναβάλετε και τις δύο συνεδριάσεις και συγκαλέστε ξανά το Δ.Σ. με σοβαρότητα για την ειδική συνεδρίαση και σεβασμό στην ΟΜΟΦΩΝΗ απόφαση του Κοινοτικού Συμβουλίου Πυλίου.\nΜια τέτοια απόφαση σας θα τιμά και εσάς και τη θέση που υπηρετείτε.\nΚοινοτικού Συμβουλίου Πυλίου


Τι συμβαίνει όταν λαμβάνετε θεραπείες λέιζερ για τις ουλές ακμής - Μακιγιάζ & Περιποίηση Δέρματος 2021\nΤι συμβαίνει όταν λαμβάνετε θεραπείες λέιζερ για τις ουλές ακμής\nΤι πραγματικά συμβαίνει όταν λαμβάνετε θεραπείες λέιζερ για τις ουλές ακμής\nΠριν από πάνω από ένα χρόνο, άρχισα να πηγαίνω σε δερματολόγο για θεραπείες με λέιζερ για να καθαρίσω τα κόκκινα σημάδια μετά την ακμή στα μάγουλά μου. Πάλεψα με σοβαρή ακμή καθ 'όλη τη διάρκεια των 20 μου ετών και αφού πήρα το κατάλληλο συνταγογραφούμενο φάρμακο (σπιρονολακτόνη), οι βαθιές κύστεις μου καθαρίστηκαν μέσα σε λίγους μήνες. Η μεταφλεγμονώδης υπερμελάγχρωση, ωστόσο, δεν το έκανε. Οι κηλίδες ήταν αρκετά βαθιά χρωματισμένες ώστε χρειαζόμουν να φοράω θεμέλια καθημερινά και κάθε κατακόκκινο σημάδι έμοιαζε ότι θα μπορούσε να είναι ακόμα μια ενεργή έξαρση. Πραγματικά, ήθελα απλώς να κλείσω το κεφάλαιο για τα χρόνια που ξέσπασα (συμπεριλαμβανομένων των ουλών), που με έφεραν στον δερματολόγο Ντέντι Ένγκελμαν με έδρα τη Νέα Υόρκη, M.D.\nΤο πρώτο βήμα ήταν να ξεκινήσει μια θρησκευτικά συνεπής ρουτίνα φροντίδας του δέρματος για να εξομαλυνθούν τα παλιά σημεία και να αποτραπούν νέα: σχολαστικός νυχτερινός καθαρισμός με καθαριστικό λαδιού και κανονικό καθαριστικό για την απομάκρυνση της ρύπανσης που προκαλεί τις ελεύθερες ρίζες, ένας ορός αντιοξειδωτικού για την παραγωγή κυττάρων που παράγουν χρωστική επιβραδύνουν το ρολό τους και αντηλιακό με βροχή ή λάμψη με δείκτη προστασίας SPF 30 ή υψηλότερο καθημερινά-αρέσει στον Ένγκελμαν Elizabeth Arden Prevage City Smart Broad Spectrum 50 Hydrating Shield , η οποία περιλαμβάνει αντιοξειδωτική ιδεμπενόνη μαζί με αντηλιακό. Αλλά για να ανεβάσει πραγματικά, ο Ένγκελμαν πρότεινε να την βλέπω επίσης για θεραπείες με λέιζερ κάθε δύο μήνες περίπου. Η επιμελής φροντίδα του δέρματος μπορεί να κάνει πολλά για να αποτρέψει μελλοντικά σημάδια γήρανσης - ειδικά προϊόντα όπως Elizabeth Arden SUPERSTART Ενισχυτικό ανανέωσης δέρματος , το οποίο λειτουργεί ως πρόδρομος για να ενισχύσει τα αποτελέσματα των προϊόντων που τοποθετείτε από πάνω - αλλά με ουλές όπως οι δικές μου, οι θεραπείες με λέιζερ είναι πραγματικά ο μόνος τρόπος για να απαλλαγείτε από όλες τις προηγούμενες βλάβες\nΕυγενική προσφορά της Katie Becker\nΤΙ ΕΙΝΑΙ ΑΥΤΑ ΤΑ LASERS;\nΣε κάθε ραντεβού, ξαναγυρνούσα στην καρέκλα θεραπείας του Engelman-όχι σε αντίθεση με την οδοντίατρο-ενώ χρησιμοποιούσε δύο τύπους λέιζερ πλάτη-πλάτη: Το ένα ήταν λέιζερ Nd: YAG και το άλλο ήταν έντονο παλμικό φως (ή IPL, εν συντομία). «Και τα δύο βοηθούν στη στόχευση της ερυθρότητας των ουλών ακμής, κάνοντάς τα να φαίνονται πιο χρωματισμένα στο δέρμα», λέει ο Engelman, συμβουλευτικός δερματολόγος για την Elizabeth Arden. «Δεν κάνουν πολλά για την υφή της ουλής εάν υπάρχει αλλαγή στην επιφάνεια, αλλά βοηθούν να γυρίσει το χρώμα στο φυσιολογικό». Δείτε πώς: Τα κύτταρα του δέρματος εντός των κηλίδων απορροφούν την ενέργεια του λέιζερ σε τόσο δυσανάλογο επίπεδο ώστε οι σκοτεινές χρωστικές να διασπώνται. Τελικά το σώμα απαλλάσσεται φυσικά από αυτά.\nΜετά από περίπου τέσσερις ή πέντε συνεδρίες σε διάστημα εννέα μηνών, η διαφορά έγινε εμφανής - ακόμη και στα έντονα κριτικά μου μάτια. Το foundation και το concealer δεν ήταν πλέον must. Όσο ευχαριστημένος ήμουν με τα μέχρι τώρα αποτελέσματα, αποφάσισα να συνεχίσω με λίγο καθαρισμό για μερικά επίμονα σημάδια στα μάγουλά μου και μερικά νέα αχνή από μικρότερες ατέλειες που είχαν εμφανιστεί το καλοκαίρι. Έκλεισα άλλο ραντεβού για να δω τον Ένγκελμαν, αλλά μου είπε ότι η IPL δεν μπορούσε να γίνει πριν από την έκθεση στον ήλιο ή έως έξι εβδομάδες μετά την τελευταία έκθεση στον ήλιο-επρόκειτο να φύγω για διακοπές δύο εβδομάδων, γεμάτες ήλιο. Πρότεινε να παραλείψουμε τη IPL αυτή τη φορά και να κάνουμε το λέιζερ Nd: YAG μόνο, εξηγώντας ότι θα ήταν ακόμα αποτελεσματικό (ακόμα και αν είχα διαπράξει το βασικό όχι-μαύρισμα) για τον ίδιο λόγο είναι επίσης ιδανικό για πιο σκούρους τύπους δέρματος: Τα περισσότερα άλλα λέιζερ δεν μπορούν να αποκρυπτογραφήσουν τα φυσιολογικά, υγιή σκούρα κύτταρα του δέρματος από εκείνα με σκούρα υπερχρωματισμό, οδηγώντας σε δυσμενείς επιπτώσεις.\nΩστόσο, προειδοποίησε, θα έπρεπε να είμαι εξαιρετικά επιμελής σχετικά με το αντηλιακό στη συνέχεια, ώστε να μην αναιρέσω τις επιδράσεις του λέιζερ με βλάβη στην υπεριώδη ακτινοβολία, η οποία προκαλεί υπερχρωματισμό. Συσκευάζω δύο μπουκάλια SPF και το χρησιμοποιούσα κάθε πρωί, είτε ήμουν στην παραλία είτε όχι.\nΕάν γοητεύεστε καθώς φαντάζεστε μια ακτίνα λέιζερ να τραβάει το πρόσωπό σας, μπορείτε να χαλαρώσετε. Η πραγματική εμπειρία είναι πιο κοντά σε εστιασμένες αναλαμπές ενός καυτού, τσιμπημένου εγκαύματος και ενώ μπορείτε να αισθανθείτε καθαρά κάτι συνεχίζεται, η αίσθηση δεν είναι αρκετά έντονη ώστε να δικαιολογεί κρέμα για αναισθησία, αναισθητικό ή ακόμη και ιβουπροφαίνη. Στην πραγματικότητα, μόλις το νιώσετε, έχει φύγει - ειλικρινά. Εγώ ' δ να το συγκρίνουμε με μικροσκοπικά έντονα μυρμήγκιασμα στατικού ηλεκτρισμού, όπως όταν σφίγγεις το χέρι κάποιου το χειμώνα (μείον την αμηχανία). Επίσης, δεν υποβάλλεστε σε ένα σταθερό «Θα τελειώσει ποτέ αυτό;». ροή λέιζερ? Μάλλον, το Nd: YAG (όπως το IPL) χρησιμοποιείται μόνο σε «λάμψεις» σε δευτερόλεπτα σε κάθε προβληματικό σημείο, γεγονός που καθιστά ευκολότερη την αίσθηση ζέπωσης της θερμότητας. Η άκρη της συσκευής Nd: YAG που χρησιμοποιεί η Engelman - το Cynosure MPX Elite - διαθέτει έναν ανεμιστήρα Zimmer SmartCool, ο οποίος φυσάει συνεχώς πολύ κρύο αέρα για να συγκαλύψει την ενόχληση ενώ σαρώνει γρήγορα κάθε μικρό τμήμα. Αυτό όχι μόνο παγώνει το δέρμα σας, αλλά βοηθά επίσης να αποσπάσετε τα νεύρα σας-ένα πανάρχαιο κόλπο στην ιατρική.\nΚατά τη διάρκεια των συνεδριών, διαπίστωσα ότι η θεραπεία πονάει μόνο αν την προσέχετε πραγματικά. Το προσωπικό μου κόλπο που ηρεμεί; Αναπνοή γιόγκα. Κάθε φορά που λαμβάνω θεραπείες με λέιζερ (ή οποιοδήποτε άλλο διερχόμενο πόνο, όπως εξαγωγές κατά τη διάρκεια του προσώπου), προκαλώ τον εαυτό μου να πάρει τις πιο πλήρεις, διαλογιστικές, ομοιόμορφα αναπνοές που μπορώ. Είναι σχεδόν σαν να δημιουργεί λευκό θόρυβο στο κεφάλι μου. Βοηθά επίσης ότι ο Engelman μου δίνει μια ασπίδα ματιών για να φοράω κατά τη διάρκεια της διαδικασίας, τα οποία κάνουν τα πάντα πιο σκοτεινά και πιο ήρεμα.\nΕάν έχετε πολύ έδαφος για να καλύψετε (π.χ. αρκετές περιοχές με υπερχρωματισμό), η ενόχληση μπορεί να αρχίσει να σας φτάνει - εντάξει να ζητήσετε από το γιατρό ένα μικρό διάλειμμα. Αλλά δεν γίνεται ποτέ ενοχλητικό - ίσως αρκετά άβολο για να στριφογυρίσετε λίγο στη θέση σας. Για να είμαι ειλικρινής, το να πάρεις κερί μπικίνι είναι περίπου ένα εκατομμύριο φορές χειρότερο.\nΈνας άλλος λόγος που το συγκεκριμένο λέιζερ είναι καθολικά φιλικό είναι ότι χρειάζεστε μηδενικό χρόνο αποκατάστασης. Ενώ μπορεί να υπάρχει μια ζεστή αίσθηση στα σημεία θεραπείας, κάθε παρατεταμένος πόνος έχει φύγει από τη στιγμή που θα πάτε έξω στη ρεσεψιόν. Δεν υπάρχει πρήξιμο και μπορείτε να εφαρμόσετε αμέσως μακιγιάζ για να καλύψετε τυχόν ερυθρότητα (ή μπορεί να διαπιστώσετε ότι δεν έχετε καθόλου ερυθρότητα). Επειδή το λέιζερ δεν αφαιρείται (δηλαδή, απολέπιση ή σπάει το δέρμα), δεν χρειάζεται να είστε υπερβολικά προσεκτικοί σχετικά με το τι εφαρμόζετε στο δέρμα σας μετά και ήμουν ελεύθερος να ακολουθήσω τη συνήθη ρουτίνα μου. Προσωπικά, πήγα κατευθείαν από το Engelman σε ραντεβού με σπρέι μαύρισμα.\nΤα μόνα λόγια διδασκαλίας της: απολύτως μηδενική έκθεση στην υπεριώδη ακτινοβολία. Ευτυχώς, έχω ήδη μια καθημερινή τελετουργία SPF και αποφεύγω τον ήλιο σαν βαμπίρ. Τις λίγες μέρες μετά το Nd: YAG ή IPL, δεν υπάρχει ποτέ ξεφλούδισμα, τραχύτητα ή τρυφερότητα. Μερικές φορές τα σημάδια θα γίνουν ελαφρώς πιο σκούρα πριν αρχίσουν σιγά σιγά να ξεθωριάζουν κατά τη διάρκεια μερικών εβδομάδων (αρκεί να είστε επιμελείς για την προστασία από τον ήλιο). Θα δείτε τα πλήρη αποτελέσματα από κάθε συνεδρία εντός έξι εβδομάδων. Οι περισσότεροι άνθρωποι χρειάζονται δύο έως τρεις συνεδρίες, σύμφωνα με τον Engelman.\nΟΧΙ ΣΕ LASERS; ΔΟΚΙΜΑΣΤΕ ΕΝΑ ΠΡΟDΟΝ ...\nΕάν δεν βλέπετε τον εαυτό σας ως τον τύπο λέιζερ ή η τιμή είναι απότομη-κάθε συνεδρία Nd: YAG κοστίζει τουλάχιστον μερικές εκατοντάδες δολάρια και δεν καλύπτεται από ασφάλιση-οι θεραπείες στο σπίτι αξίζουν ακόμα να δοκιμάσετε. «Σε κόκκινες ή κατακόκκινες επιδερμίδες, τα τοπικά μπορεί να βοηθήσουν στην ελαχιστοποίηση του ερυθήματος του προσώπου όπως το Nd: YAG», λέει ο Engelman, αν και το αποτέλεσμα είναι προσωρινό και όχι μόνιμο. Το καλύτερο στοίχημά σας για μια υγιή, ομοιόμορφη, λαμπερή επιδερμίδα είναι να χρησιμοποιείτε καθημερινή αντηλιακή προστασία και ένα πρόγραμμα περιποίησης δέρματος γεμάτο ισχυρά αντιοξειδωτικά, όπως ιδεμπενόνη, θειοταΐνη και ισοφλαβόνες από μπαμπού, τα οποία βοηθούν στη μείωση της υπερκινητικότητας των κυττάρων που παράγουν χρωστική ουσία και βρίσκονται όλα Elizabeth Arden Prevage Anti Aging Daily Serum Το Ο Engleman προτείνει να το χρησιμοποιείτε κάτω από αντηλιακό κατά τη διάρκεια της ημέρας και κάτω από ενυδατική κρέμα τη νύχτα, για να αποφύγετε τον σχηματισμό αποχρωματισμού που προκαλείται από την ηλικία και τον ήλιο (συν, ρυτίδες!).\nτι είναι ένα swale στο εξωραϊσμό\nπώς να πάρετε σπόρους χρυσάνθεμου από λουλούδια\nτι καλλωπιστικο γρασίδι εχω\nευκολότερα φυτά για καλλιέργεια στην Καλιφόρνια